sagorsarker/bangla-wikipedia huggingface dataset:
মাহমুদ শাহ দুররানি

মাহমুদ শাহ দুররানি (১৭৬৯ – ১৮ এপ্রিল ১৮২৯; পশতু, ফার্সি, উর্দু, আরবি: ) ছিলেন দুররানি শাসক। ১৮০১ থেকে ১৮০৩ খ্রিষ্টাব্দ এবং ১৮০৯ থেকে ১৮১৮ খ্রিষ্টাব্দ পর্যন্ত তিনি শাসন করেছেন। তিনি তিমুর শাহ দুররানির পুত্র ও আহমদ শাহ দুররানির নাতি ছিলেন। মাহমুদ শাহ জাতিগতদিক থেকে পশতুনদের দুররানি উপগোত্র পুপালজাইয়ের সাদুজাই শাখার সদস্য ছিলেন।
মাহমুদ শাহ দুররানি তার পূর্বসূরি জামান শাহ দুররানির সৎ ভাই ছিলেন। ১৮০১ খ্রিষ্টাব্দের ২৫ জুলাই জামান শাহ ক্ষমতাচ্যুত হন। এরপর মাহমুদ শাহ ক্ষমতা লাভ করেন। ১৮০৩ খ্রিষ্টাব্দে তিনি ক্ষমতাচ্যুত হন। ১৮০৯ খ্রিষ্টাব্দে পুনরায় ক্ষমতা লাভ করলেও ১৮১৮ খ্রিষ্টাব্দে তিনি আবার ক্ষমতাচ্যুত হন। এর আগে মাহমুদ শাহকে তার পিতা ৮ বছর বয়সে হেরাত শাসনের জন্য মনোনীত করেছিলেন। 
১৮২৯ খ্রিষ্টাব্দে মাহমুদ শাহ দুররানি মারা যান।
জামান শাহ দুররানি

জামান শাহ দুররানি, (পশতু, ফার্সি, উর্দু, আরবি: ), (c. ১৭৭০ – ১৮৪৪) ছিলেন দুররানি শাসক। ১৭৯৩ থেকে ১৮০০ খ্রিষ্টাব্দ পর্যন্ত তিনি শাসন করেছেন। তিনি ছিলেন আহমদ শাহ দুররানির নাতি এবং তিমুর শাহ দুররানির পঞ্চম পুত্র।
পিতা তিমুর শাহ দুররানির মৃত্যুর পর জামান শাহ ক্ষমতা গ্রহণ করেন। তিনি বারাকজাই প্রধান সর্দার পায়েন্দা খানের সহায়তায় তার প্রতিদ্বন্দ্বী ভাইদের পরাজিত করেন। তার শেষ প্রতিদ্বন্দ্বী মাহমুদের কাছ থেকে তিনি আনুগত্য আদায় করতে সক্ষম হন এবং তাকে হেরাতের গভর্নরের পদ দেয়া হয়। এর ফলে ক্ষমতা হেরাত ও কাবুলের মধ্যে বিভক্ত হয়ে পড়ে। এই বিভাজন শতাব্দীকাল ধরে টিকে ছিল। কাবুল ছিল ক্ষমতার মুল কেন্দ্র। অন্যদিকে হেরাত আধাস্বাধীন অবস্থায় ছিল।
তার শাসনামলে তিনি তার পিতা তিমুর শাহ কর্তৃক বহিষ্কৃত আত্মীয়দের সম্মিলিত করার উদ্যোগ নেন। তার চাচা সাইফুল্লাহ খান দুররানিসহ কিছু আত্মীয় আকোরা খাট্টাকে (বর্তমান পাকিস্তানের খাইবার পাখতুনখোয়া) বসবাস করছিলেন। তাদের আফগানিস্তান ফিরে আসতে বলা হয়। তবে এতে সফল হওয়া যায়নি। সাইফুল্লাহ খানের মৃত্যুর পর ফয়জুল্লাহ খান পরিবারের প্রধান হন। ফয়জুল্লাহ খান পরিবারের সদস্য আবদুল্লাহ খান ও বশির আহমাদ খানের বদঅভ্যাস অপছন্দ করার কারণে আত্মীয়দের না জানিয়ে আকোরা খাট্টাক ত্যাগ করে বান্নু চলে যান। পরে স্ত্রীর মৃত্যুর পর আবদুল্লাহ খান ১৭৯১ খ্রিষ্টাব্দে কোহাত চলে আসেন। জামান শাহ ক্ষমতা বৃদ্ধির জন্য নিজ পরিবারের সদস্যদেরকে একত্রিত করার সর্বো‌চ্চ চেষ্টা চালিয়েছিলেন। তবে তাদের অনেকেই অজ্ঞাতে জীবন কাটাচ্ছিলেন।
তার পিতার মত তিনিও ভারতে সাফল্য লাভের চেষ্টা করেছিলেন। কিন্তু শিখরা তার অভিযানকে প্রতিহত করে। এছাড়াও তিনি ব্রিটেনের সাথে সংঘর্ষে জড়িয়ে পড়েন। ব্রিটিশরা দুররানিদের আক্রমণের জন্য পারস্যের শাহকে উৎসাহিত করে যাতে জামান শাহ নিজ অঞ্চলের নিয়ন্ত্রণ রক্ষায় ব্যস্ত থাকেন।
নিজ অঞ্চলে পরিস্থিতি প্রথমদিকে ভালো ছিল। তিনি মাহমুদকে হেরাত থেকে পারস্যে নির্বাসনে যেতে বাধ্য করেন। তবে মাহমুদ ফাতেহ খানের সাথে মিত্রতা গড়ে তোলেন এবং ১৮০০ খ্রিষ্টাব্দে তার সহায়তায় ক্ষমতা পান। এরপর জামান শাহ পেশাওয়ারের দিকে পালিয়ে যেতে চেয়েছিলেন। কিন্তু পথিমধ্যে তিনি ধরা পড়েন। তাকে অন্ধ করে কাবুলের বালা হিসার দুর্গে বন্দী করে রাখা হয়। তার জীবনের পরের অংশ বেশি জানা যায় না। তবে তিনি এরপর মৃত্যুর আগপর্যন্ত প্রায় ৪০ বছর বন্দী ছিলেন হতে পারে।
বাংলাদেশ প্রাণিসম্পদ গবেষণা ইনস্টিটিউট

বাংলাদেশ প্রাণিসম্পদ গবেষণা ইনস্টিটিউট মৎস্য ও প্রাণিসম্পদ মন্ত্রণালয় এর অধীনে একটি জাতীয় গবেষণা প্রতিষ্ঠান। প্রতিষ্ঠানটি ঢাকার সাভারে অবস্থিত। 
১৯৮৪ সালে রাষ্ট্রপতির ২৮ নং অধ্যাদেশ জারির মাধ্যমে প্রতিষ্ঠিত হয় বাংলাদেশ প্রাণিসম্পদ গবেষণা ইনস্টিটিউট। প্রতিষ্ঠানটি এর কার্যক্রম শুরু করে ১৯৮৬ সালে। 
বিএলআরআই এর প্রধান কার্যালয়ে ১০টি গবেষণা বিভাগ ও ১টি সেবা ও সহায়তা বিভাগ রয়েছে। গবেষণা বিভাগগুলো হলো: 
মূল কাজ বা দায়িত্ব পালন ছাড়াও বাংলাদেশ প্রাণিসম্পদ গবেষণা ইনস্টিটিউট জরুরি প্রয়োজনে সেবা প্রদান করে থাকে যা আপদকালিন সেবা নামে পরিচিত। সেবাগুলো হল:
সাইবার ক্যাফে

সাইবার ক্যাফে হল এমন একটি জায়গা যেখানে উপযুক্ত ফি গ্রহণপূর্বক জনসাধারণকে ইন্টারনেটসংযুক্ত যন্ত্র ব্যবহার করতে দেওয়া হয়।এই উপযুক্ত ফি সাধারণত হিসেব করা হয় কত সময় ধরে সে ইন্টারনেট ব্যবহার করেছে তার উপর।
দক্ষিণ কোরিয়ায় সর্বপ্রথম "ইলেক্ট্রনিক ক্যাফে" নামে ১৯৮৮ সালের মার্চে হাঙ্গিক বিশ্ববিদ্যালয়ের সামনে আহন সাং চু এবং সিউলে কিউম নুরী দ্বারা অনলাইন ক্যাফে খোলা হয়।এতে টেলিফোন লাইন দ্বারা ইন্টারনেটের সঙ্গে সংযুক্ত দুটি ১৬ বিটের কম্পিউটার ছিল।অনলাইন সেবা গ্রাহকদের ইলেক্ট্রনিক ক্যাফেতে অফলাইন সভা বসত, যেটি অনলাইন এবং অফলাইন কর্মকাণ্ডের সংযোগ হিসেবে কাজ করত।কোরিয়াতে অনলাইন ক্যাফের শুরুটা অন্যান্য দেশের চেয়ে ২-৩ বছর পূর্বে ছিল।
যুক্তরাষ্ট্রে অনলাইন ক্যাফে চালু হয় ১৯৯১ সালের জুলাইতে ওয়েন গ্রেগরীর হাতে সান ফ্রান্সিসকোয়, যখন সে এসএফ নেট নামে অনলাইন ক্যাফে খোলে।গ্রেগরী সান ফ্রান্সিসকো উপসাগরীয় অঞ্চলের কফি হাউসগুলোতে ২৫ কয়েন কম্পিউটার টার্মিনাল ডিজাইন, নির্মাণ এবং চালু করে।ক্যাফে টার্মিনালগুলো ৩২ লাইনের বুলেটিন বোর্ড লাগাতো যেখানে ইন্টারনেটের বিভিন্ন ইমেইল ও অন্যান্য সুবিধাসমূহ লেখা থাকতো।
১৯৯৪ সালের পূর্বে পূর্ণ ইন্টারনেট এক্সেস সুবিধাসম্পন্ন ক্যাফে (এবং সাইবার ক্যাফে নামটি) আবিষ্কার করেন ইভান পোপ।
১৯৯৪ সালের জুনে, দ্যা বাইনারি ক্যাফে, কানাডার প্রথম ক্যাফে চালু হয় টরোন্টোতে।
আইসিএ ইভেন্টে আংশিকভাবে অনুপ্রাণিত হয়ে সাইবেরিয়া নামে ইংল্যান্ডের লন্ডনে ১৯৯৪ সালের ১লা সেপ্টেম্বর এমন একটি বাণিজ্যিক প্রতিষ্ঠান স্থাপিত হয়।১৯৯৫ সালের জানুয়ারীতে, লন্ডনের কেম্ব্রীজে সিবিওয়ান ক্যাফে নামক আজ পর্যন্ত যুক্তরাজ্যের বৃহত্তম ক্যাফে প্রতিষ্ঠিত হয়।
ইন্টারনেট ক্যাফের মূল উদ্দেশ্য হলো জনগণকে সেবা দেওয়ার পাশাপাশি ব্যবসা করা। এজন্য সব ক্যাফেতেই ওয়াইফাই লাগানো থাকে। এখানে প্রতি ঘণ্টায় টাকার হার হিসাব করা হয়। এতে ইন্টারনেটসংক্রান্ত সব ধরনের কাজ করা সম্ভব।
চৌরঙ্গী (উপন্যাস)

চৌরঙ্গী হল বাঙালি লেখক শংকরের একটি বাংলা উপন্যাস। এটি ১৯৬২ সালে প্রথম প্রকাশিত হয়েছিল। উপন্যাসটি জনপ্রিয়তা অর্জন করে এবং বিভিন্ন ভারতীয় ভাষায় অনূদিত হয়। এই উপন্যাস অবলম্বনে একটি চলচ্চিত্র নির্মিত হয়েছে একটি নাটকও রচিত হয়েছে। এই উপন্যাসটিকে শংকরের সবচেয়ে জনপ্রিয় রচনা এবং বাংলা সাহিত্যের একটি ধ্রুপদী উপন্যাস মনে করা হয়। অরুণাভ সিনহা উপন্যাসটি ইংরেজিতে অনুবাদ করেন। অনুবাদটি ২০০৭ সালে ভোডাফোন ক্রসওয়ার্ড বুক প্রাইজ জয় করে। এছাড়া ২০১০ সালে উপন্যাসটি ইন্ডিপেনডেন্ট ফরেন ফিকশন প্রাইজও জয় করে।
এই উপন্যাসের প্রেক্ষাপট ১৯৫০-এর দশকের কলকাতার চৌরঙ্গী অঞ্চল। উপন্যাসের কথক একজন উচ্চাকাঙ্ক্ষী যুবক। সে এক ইংরেজ ব্যারিস্টারের কাছে সচিবের চাকরি করত। কিন্তু সেই ব্যারিস্টারের অকালমৃত্যুর পর সে বেকার হয়ে পড়ে। তাকে দরজায় দরজায় ঘুরে কাগজ ফেলার ঝুড়ি বিক্রির পেশা গ্রহণ করতে হয়। একদিন এলাকার পার্কে বসে সে যখন নিজের অনিশ্চিত ভবিষ্যতের কথা ভাবছে, সেই সময় তার বন্ধু বায়রনের সঙ্গে তার দেখা হয়। বন্ধুটি তার হতদরিদ্র অবস্থা দেখে বিস্মিত হয় এবং শহরের সবচেয়ে পুরনো ও খ্যাতনামা হোটেলে শাহজাহানে তাকে একটি কাজ জোগাড় করে দেয়।
হোটেলের চিফ রিসেপশনিস্ট স্যাটা বোস অল্প কিছুদিনের মধ্যে তার বন্ধুতে পরিণত হয়। কিছুদিন টাইপিস্টের কাজ করার পর সে স্যাটা বোসের প্রধান অ্যাসিস্ট্যান্ট হয়। সে হয়ে ওঠে স্যাটা বোসের সবচেয়ে বিশ্বস্ত ব্যক্তি। ম্যানেজার মার্কো পোলো তার কাজে খুশি হয়ে তার দায়িত্ব বাড়িয়ে দেন। উপন্যাসের ঘটনা গড়িয়ে চলে অতিথি, বিনোদনকারী ও শাহজাহানে প্রায়শই আসা লোকেদের কেন্দ্র করে। তবে হোটেলের বেশ কয়েকজন কর্মচারীও উপন্যাসে সমান গুরুত্ব পান। এই উপন্যাস থেকে কলকাতার উচ্চবিত্ত সমাজের নোংরা দিকটি ফুটে ওঠে। এই সমাজের লোভ, অপকর্ম ও লজ্জাজনক ব্যবহার প্রথম দিকে সেই যুবককে অবাক করেছিল। অচিরেই এই সবে সে ক্লান্ত ও বিরক্ত হয়ে উঠল। কলকাতার কর্মী ও বেকার সমাজের দারিদ্রও এই উপন্যাসে স্পষ্টভাবে প্রতিফলিত হয়েছে। এই উপন্যাসের কেন্দ্রে রয়েছে প্রেম। এই প্রেম হোটেলের অতিথি ও কর্মচারীদের মধ্যে দেখানো হয়েছে এবং এর পরিণতি প্রায়শই গড়িয়েছে বিয়োগান্তক দিকে।
তিমুর শাহ দুররানি

তিমুর শাহ দুররানি (পশতু, ফার্সি, উর্দু, আরবি: ; ১৭৪৮ – ১৮ মে ১৭৯৩) ছিলেন দুররানি সাম্রাজ্যের দ্বিতীয় শাসক। ১৭৭২ খ্রিষ্টাব্দের ১৬ অক্টোবর থেকে ১৭৯৩ খ্রিষ্টাব্দে মৃত্যুর আগ পর্যন্ত তিনি শাসক ছিলেন। তিনি ছিলেন আহমদ শাহ দুররানির জ্যেষ্ঠ পুত্র।
তিমুর শাহ ১৭৪৮ খ্রিষ্টাব্দে মাশহাদে জন্মগ্রহণ করেছেন। তিনি মুঘল সম্রাট দ্বিতীয় আলমগীরের কন্যাকে বিয়ে করেছিলেন ফলে ক্ষমতায় তার দ্রুত উত্থান হয়। বিয়ের উপহার হিসেবে তিনি সিরহিন্দ শহরটি পেয়েছিলেন। পরে তাকে পাঞ্জাব, কাশ্মির ও সিরহিন্দের গভর্নর হন। তিনি তার অভিভাবক উজির ও সেনাপতি জাহান খানের তত্ত্বাবধানে লাহোর থেকে শাসন পরিচালনা করেছেন। ১৭৫৭ এর মে থেকে ১৭৫৮ এর এপ্রিল পর্যন্ত এই অঞ্চলগুলো তার অধীনে ছিল। তিনি গোহালওয়ারের যুদ্ধে শিখদের কাছে পরাজিত হয়েছিলেন।
শিখরা জুলুন্দুর দোয়াবের গভর্নর আদিনা বেগ খানের সহায়তা পেয়েছিল। এছাড়া মারাঠা পেশোয়া রঘুনাথ রাও তাদের সহায়তা করেছিলেন। ফলে তিমুর শাহ ও জাহান খান পাঞ্জাব থেকে বিতাড়িত হন।
তিমুর শাহ তার রাজধানী কান্দাহার থেকে কাবুলে স্থানান্তর করেছিলেন। পাশাপাশি ১৭৭৬ খ্রিষ্টাব্দে পেশাওয়ারকে শীতকালীন রাজধানী করা হয়।
তিমুর শাহ দুররানি ১৭৯৩ খ্রিষ্টাব্দে মারা যান। এরপর তার পঞ্চম পুত্র জামান শাহ দুররানি শাসক হন। কাবুলে তাকে দাফন করা হয়েছে। এখানে তার সমাধি মাকবারা-ই-তিমুর শাহ অবস্থিত।
ভারতের রাজ্য ও কেন্দ্রশাসিত অঞ্চলসমূহের রাজধানীর তালিকা

ভারত দক্ষিণ এশিয়ার একটি রাষ্ট্র। ১৩০ কোটি জনসংখ্যা বিশিষ্ট এই দেশ বিশ্বের সর্বাপেক্ষা জনবহুল গণতন্ত্র। এই দেশ ২৮টি রাজ্য ও ৮টি কেন্দ্রশাসিত অঞ্চল নিয়ে গঠিত ও সাংবিধানিক ব্যবস্থা দ্বারা নিয়ন্ত্রিত একটি ফেডারেল সাংবিধানিক প্রজাতন্ত্র। পুদুচেরি ও দিল্লি কেন্দ্রশাসিত অঞ্চল সহ সমস্ত রাজ্য নির্বাচিত সরকার দ্বারা পরিচালিত হয়। বাকি পাঁচটি কেন্দ্রশাসিত অঞ্চল কেন্দ্রীয় সরকার দ্বারা নিযুক্ত প্রশাসক দ্বারা শাসিত হয়। ১৯৫৬ খ্রিষ্টাব্দে রাজ্য পুনর্গঠন আইন অনুসারে, রাজ্যগুলিকে ভাষার ভিত্তিতে পুনুরগঠিত করা হয়। তারপর থেকে তাদের গঠন কম-বেশি অপরিবর্তিতই থেকেছে। প্রত্যেক রাজ্য ও কেন্দ্রশাসিত অঞ্চল বিভিন্ন প্রশাসনিক রাজ্যে বিভক্ত।
রাজ্য ও কেন্দ্রশাসিত অঞ্চলসমূহের রাজধানীগুলিকে প্রশাসনিক, আইনবিভাগীয় ও বিচারবিভাগীয় রাজধানী হিসেবে তালিকাভুক্ত করা হয়েছে। প্রশাসনিক রাজধানীতে প্রশাসনিক অধিকরণগুলি অবস্থিত, আইনবিভাগীয় রাজধানীতে বিধানসভা গুলি অবস্থিত এবং বিচারবিভাগীয় রাজধানীতে রাজ্য বা কেন্দ্রশাসিত অঞ্চলগুলির উচ্চ আদালতগুলি অবস্থিত। কেন্দ্রশাসিত অঞ্চলগুলিকে চিহ্ন দ্বারা চিহ্নিত করা হয়েছে।
শুজা শাহ দুররানি

শুজা শাহ দুররানি ("শাহ শুজা", "শুজা আল-মুলক" নামেও পরিচিত) (৪ নভেম্বর ১৭৮৫ – ৫ এপ্রিল ১৮৪২) দুররানি সাম্রাজ্যের শাসক। তিনি ১৮০৩ থেকে ১৮০৯ এবং ১৮৩৯ থেকে ১৮৪২ খ্রিষ্টাব্দে মৃত্যুর আগপর্যন্ত শাসন করেছেন। তিনি ছিলেন তিমুর শাহ দুররানির পুত্র।
মাউন্টস্টুয়ার্ট‌ এলফিনস্টোন লিখেছেন, "কাবুলের বাদশাহ [শাহ শুজা] সুদর্শ‌ন ব্যক্তি"। এলফিনস্টোন যখন তার সাথে সাক্ষাত করেন তখন শুজা শাহ ব্রেসলেটে কোহিনূর হীরা পরিধান করে ছিলেন। এলফিনস্টোনের সফরসঙ্গী উইলিয়াম ফ্রেসার বলেছেন যে তিনি পাঁচফুট ছয় ইঞ্চি দীর্ঘ ছিলেন এবং তার গায়ের রং ফর্সা হলেও মলিন ছিল। তার দাড়ি ছিল ঘন ও কালো বর্ণের। তিনি আরও বলেছেন যে তার গলার স্বর উচ্চ ছিল।
১৮০৩ খ্রিষ্টাব্দে ক্ষমতা লাভের পর বারাকজাইদের সাথে বৈরিতা সমাপ্ত করে তাদের ক্ষমা করে দেন। মিত্রতা স্থাপনের জন্য তিনি বারাকজাই রমণী ওয়াফা বেগমকে বিয়ে করেছিলেন।
শুজা শাহ ১৭৯৮ থেকে ১৮০১ খ্রিষ্টাব্দ পর্যন্ত হেরাতের গভর্নর ছিলেন। তার ভাই জামান শাহ দুররানির ক্ষমতাচ্যুতির পর ১৮০১ এর অক্টোবরে তিনি নিজেকে আফগানিস্তানের বাদশাহ দেন। কিন্তু তিনি মূলত ১৮০৩ খ্রিষ্টাব্দের ১৩ জুলাই ক্ষমতা লাভ করেছিলেন।
আফগানিস্তান ও ভারতে রুশ আক্রমণ প্রতিহত করার জন্য শুজা শাহ ও ব্রিটেনের মধ্যে ১৮০৯ খ্রিষ্টাব্দে মিত্রতা স্থাপিত হয়।
১৮০৯ খ্রিষ্টাব্দের জুনে মাহমুদ শাহ দুররানি তাকে ক্ষমতাচ্যুত করেন। এরপর শুজা শাহ ভারতে নির্বাসনে যান। ভারতে তিনি জাহানদাদ খান বামিজাই কর্তৃক ধৃত ও বন্দী হন। তাকে প্রথমে এটক (১৮১১-১২) ও পরে কাশ্মীর (১৮১২-১৩) নিয়ে যাওয়া হয়েছিল। মাহমুদ শাহর উজির ফতেহ খান রণজিৎ সিঙের বাহিনীর সাথে কাশ্মীর আক্রমণ করলে শুজা শাহ শিখদের সাথে যাওয়ার সিদ্ধান্ত নেন। ১৮১৩ থেকে ১৮১৪ পর্যন্ত তিনি লাহোরে ছিলেন। নিজের স্বাধীনতার বিনিময়ে তিনি কোহিনুর হীরা রণজিৎ সিংকে দিয়ে দেন এবং মুক্তি পান। প্রথমে তিনি পাঞ্জাবে থাকলেও পরে তিনি লুধিয়ানা চলে যান। লুধিয়ানায় তার অবস্থানস্থল বর্তমানে সদর পোস্ট অফিস কর্তৃক ব্যবহৃত হয় এবং ভবনের ভেতরে একটি সাদা মার্বেল পাথর দেখা যায় যা তার অবস্থান নির্দেশ করে।
১৮৩৩ খ্রিষ্টাব্দে শুজা শাহ দুররানি ও রণজিৎ সিঙের মধ্যে সমঝোতা হয় যে শুজা শাহ পাঞ্জাবের মধ্য দিয়ে নিজ বাহিনী নিয়ে অগ্রসর হতে পারবেন এবং তারা যদি পেশাওয়ার দখল করতে পারে তবে বিনিময় হিসেবে পেশাওয়ার শিখদের হাতে দিতে হবে। পরের বছর শুজা কান্দাহারের দিকে যাত্রা করেন এবং অন্যদিকে হরি সিং নালওয়ার নেতৃত্বে শিখরা পেশাওয়ার আক্রমণ করে। জুলাই মাসে শুজা শাহ কান্দাহারে দোস্ত মুহাম্মদ খানের অধীন আফগানদের কাছে প্রায় পরাজিত হয়ে পালিয়ে যান। শিখরা অন্যদিকে পেশাওয়ার দখল করে নেয়।
দোস্ত মুহাম্মদ খানের সাথে লড়াইয়ের জন্য ১৮৩৮ খ্রিষ্টাব্দে তিনি ব্রিটিশ ও রণজিৎ সিঙের সমর্থন পান। এর ফলে প্রথম ইঙ্গ-আফগান যুদ্ধের (১৮৩৮-১৮৪২) সূচনা হয়। ১৮৩৯ এর ৭ আগস্ট ব্রিটিশরা শুজা শাহকে ক্ষমতায় বসায়। কিন্তু ব্রিটিশরা চলে যাওয়ার পর তিনি ক্ষমতায় থাকতে পারেননি। ১৯৪২ খ্রিষ্টাব্দের ৫ এপ্রিল তিনি শুজাউদ্দৌলার হাতে নিহত হন।
মহিমাগঞ্জ মহিলা কলেজ

মহিমাগঞ্জ মহিলা কলেজ () মহিমাগঞ্জ ইউনিয়ন এ অবস্থিত একটি শিক্ষাপ্রতিষ্ঠান।
মহিমাগঞ্জ মহিলা কলেজ ১৯৯৯ খ্রীষ্টাব্দে প্রতিষ্ঠা লাভ করে। নারী শিক্ষার উপর গুরুত্ব দিতে এই মহিলা শিক্ষাপ্রতিষ্ঠানটি প্রতিষ্ঠা করা হয়।
কলেজটিতে বর্তমানে বিজ্ঞান, মানবিক এবং বাণিজ্য বিভাগ চালু আছে ।
রবীন্দ্র সরকার

রবীন্দ্র সরকার ()একজন আসামের বিশিষ্ট কবি৷তার "ধূলিয়ারি ভরির সাঁচ" নামক কবিতা সংকলনের জন্য ২০১৩ সালে তিনি সাহিত্য একাডেমী পুরস্কার লাভ করেন৷<ref name="http://www.ajirdainikbatori.com/"></ref> পুরস্কার হিসেবে তামার প্লেট, একটা সনদ ও এক লক্ষ টাকা প্রদান করা হয়।<ref name="http://amarasom.glpublications.in/epapermain.aspx"></ref>
রবীন্দ্র সরকার আসামে ভারতীয় জীবন বীমার মাধ্যমে কৰ্মজীবন শুরু করেন৷ ১৯৯৭ সালে তিনি কলকাতায় চলে যান এবং সেখানে স্থায়ীভাবে বসবাস শুরু করেন। ২০০০ সালে তিনি অবসর গ্ৰহণ করেন৷ <ref name="http://www.dainikjanambhumi.co.in/current/index.php?q=2"></ref>
হরিবর বিপ্র

চতুৰ্দশ শতাব্দীর অসমীয়া কবিদের মধ্য হরিবর বিপ্ৰ বা হরিহর বিপ্ৰ অন্যতম। তিনি কামতাপুরের রাজা দুৰ্লভনারায়ণের পৃষ্ঠপোষকতা পেয়েছিলেন৷
'বব্ৰুবাহনর যুদ্ধ' (বব্ৰুবাহ পৰ্ব) কাব্যগ্রন্থে তিনি তার নিজস্ব আত্মপরিচয় তুলে ধরেছেন :
<poem>
জয় জয় নৃপবর দুৰ্লভনারায়ণ রাজা
সপুত্ৰ সবান্ধবে নিতে সবান্ধবে মনোনীতে 
তাহার রাজ্যত গত সৰ্বজন মনোনীত
বিপ্ৰ হরিহর কবি হরির চরণ সেবি
</poem>
হরিবর বিপ্ৰর ভাষা সমসাময়িক অন্যান্য কবিদের ‍থেকে অৰ্বাচীন৷ কবির গৌরীর চরণ সেবা করিলেও বিষ্ণুর প্ৰতিও তিনি সমানে ভক্তি প্ৰদৰ্শন করেন এবং বিষ্ণুকে দেবশ্ৰেষ্ঠ বলে অনেক জায়গায় উল্লেখ করেছেন।৷
মফিজুদ্দিন আহমদ হাজারিকা

মফিজুদ্দিন আহমদ হাজারিকা (৩০/৮/১৮৭০ - ২৯/১০/১৯৫৮) বিংশ শতাব্দির প্রথম দিকের একজন অসমীয়া কবি ও সাহিত্যিক। তিনি বিখ্যাত কবিতা গ্রন্থ জ্ঞান মালিনী'র রচয়িতা। তিনি ১৯৩০ সালে গোলাঘাটে অনুষ্ঠিত অসম সাহিত্য সভার অধিবেশনের সভাপতি ছিলেন। ১৯১৩ সালে শিবসাগরে অনুষ্ঠিত "ছাত্ৰ সভা"র সভাপতিত্ব করেন। অসম সরকার এর কাছ থেকে তিনি সাহিত্যিক সম্মাননা লাভ করেন।
মফিজুদ্দিন আহমদ হাজারিকার পিতার নাম হিম্মতুদ্দিন আহমদ। তার পিতৃপুরুষ অসম বুরঞ্জীর খ্যাত বাঘ হাজারিকার বংশধর। তিনি ডিব্ৰুগড়ে জন্মগ্রহণ করেন। ডিব্ৰুগড়ে পড়া-শুনা করে তিনি সরকারী হাইস্কুল থেকে ১৮৯২ সালে এন্ট্রান্স পরীক্ষা দেন। কিন্তু পরীক্ষায় উত্তীৰ্ণ হতে না পারায় তার লেখাপড়ার ইতি ঘটে।
১৮৯৩ সালে মফিজুদ্দিন আহমদ হাজারিকা উত্তর লক্ষীমপুর এ ফরেষ্টার হিসেবে কাজে যোগদান করেন। তিনবছর এই কাজ করার পর ১৮৯৬ সালে তিনি লক্ষ্মীপুরের কাছে আমোলা হিসেবে যোগদান করেন। ১৯০২ সালে ডিব্ৰুগড় কাছারীতে বদলি হন। অবসর বয়সে তিনি সিভিল পদবীতে ভূষিত হন। ১৯২৬ সালে তিনি অবসর নেন।
১৮৯৬ সালে তার বিখ্যাত কবিতা গ্রন্থ জ্ঞান মালিনী প্ৰকাশিত হয়। অন্য আরেকটা কবিতা গ্রন্থ তত্ব পারিজাত। এই কবিতা গ্রন্থে মাত্ৰ চারটা কবিতা পাওয়া যায়।
১৯০৪ থেকে ১৯৩৪ সাল পর্যন্ত সুদীৰ্ঘ ৩০ বছর কাল ধরে মফিজুদ্দিন আহমদ হাজারিকা ডিব্ৰুগড় সাহিত্য সভার সম্পাদক ছিলেন। ১৯১৩ সালে শিবসাগরে অনুষ্ঠিত ছাত্ৰ সভার সভাপতিত্ব করেছিলেন। ১৯৩০ সালে গোলাঘাটে অনুষ্ঠিত হওয়া অসম সাহিত্য সভার সভাপতিত্ব করেছিলেন। এজন্য তিনি সাহিত্যিক পেনসন লাভ করেন।
আফগানিস্তান রাজ্য

আফগান রাজ্য বা আফগানিস্তান রাজ্য (, "দ্য আফগানিস্তান ওয়াকমানান"; ফার্সি: , "পাদেশাহি-এ-আফগানিস্তান") ছিল ১৯২৬ খ্রিষ্টাব্দে দক্ষিণ এশিয়ায় প্রতিষ্ঠিত একটি সাংবিধানিক রাজতান্ত্রিক রাষ্ট্র। এই রাষ্ট্র আফগানিস্তান আমিরাতের উত্তরসুরি। ক্ষমতারোহণের সাত বছর পর আমানউল্লাহ খান এই রাষ্ট্রের প্রথম বাদশাহ হন।
আমানউল্লাহ খান দেশের আধুনিকীকরণ করতে চেয়েছিলেন। এর ফলে দেশে কয়েকবার অসন্তোষ দেখা দেয়। বিদ্রোহ সৃষ্টির পর ১৯২৯ খ্রিষ্টাব্দে তিনি তার ভাই ইনায়েতউল্লাহ খানের হাতে ক্ষমতা দিয়ে পদত্যাগ করেন। ইনায়েতউল্লাহ খান মাত্র তিনদিন ক্ষমতায় ছিলেন। এরপর বিদ্রোহের নেতা হাবিবউল্লাহ কালাকানি ক্ষমতা গ্রহণ করেন।
দশ মাস পরে আমানউল্লাহ খানের যুদ্ধমন্ত্রী মুহাম্মদ নাদির ভারত থেকে নির্বাসন ত্যাগ করে আফগানিস্তান ফিরে আসেন। তার ব্রিটিশ সমর্থিত বাহিনী কাবুল দখল করে নেয়। এরপর হাবিবউল্লাহ কালাকানিকে মৃত্যুদণ্ড দেয়া হয়।
মুহাম্মদ নাদির এরপর শাসনভার লাভ করেন। ১৯২৯ খ্রিষ্টাব্দের অক্টোবরে তাকে বাদশাহ ঘোষণা করা হয়। তিনি আমানউল্লাহ খানের অনেক সংস্কার বন্ধ করেছিলেন। তার মৃত্যুর পর তার পুত্র মুহাম্মদ জহির শাহ আফগানিস্তানের বাদশাহ হন।
মুহাম্মদ জহির শাহ ১৯৭৩ খ্রিষ্টাব্দে তার চাচাত ভাই মুহাম্মদ দাউদ খান কর্তৃক ক্ষমতাচ্যুত হন। দাউদ খান রাজতন্ত্রের বদলে প্রজাতন্ত্র স্থাপন করেছিলেন। জহির শাহর সময় আফগানিস্তানের সাথে অন্যান্য দেশের সম্পর্ক বৃদ্ধি পায়। এদের মধ্যে রয়েছে সোভিয়েত ইউনিয়ন, যুক্তরাজ্য ও যুক্তরাষ্ট্র।
১৯৩৪ খ্রিষ্টাব্দের ২৭ সেপ্টেম্বর জহির শাহর শাসনামলে আফগানিস্তান লীগ অফ নেশনসে যোগ দেয়। দ্বিতীয় বিশ্বযুদ্ধের সময় আফগানিস্তান নিরপেক্ষ ছিল। মুহাম্মদ দাউদ খান তার প্রধানমন্ত্রীত্বকালে শিল্পায়ন ও শিক্ষার উন্নয়নের জন্য প্রচেষ্টা চালিয়েছেন।
মুহাম্মদ আইয়ুব খান (আফগানিস্তানের আমির)

গাজি মুহাম্মদ আইয়ুব খান () (১৮৫৭ – ৭ এপ্রিল ১৯১৪, উর্দু: ) (মিওয়ান্দের বিজয়ী বা আফগান প্রিন্স চার্লি নামেও পরিচিত) ছিলেন আফগানিস্তানের আমির। ১৮৭৯ খ্রিষ্টাব্দের ১২ অক্টোবর থেকে ১৮৮০ খ্রিষ্টাব্দের ৩১ মে পর্যন্ত তিনি আমির ছিলেন। এছাড়া তিনি হেরাত প্রদেশের গভর্নর হিসেবে দায়িত্ব পালন করেছেন। দ্বিতীয় ইঙ্গ-আফগান যুদ্ধের সময় তিনি আফগান নেতা ছিলেন। আফগানিস্তানে তাকে "জাতীয় বীর" হিসেবে সম্মান করা হয়। পেশাওয়ারে তাকে দাফন করা হয়েছে।
তার পিতা ছিলেন শের আলি খান এবং মাতা ছিলেন প্রভাবশালী মুহমান্দ নেতার কন্যা।
১৮৮০ খ্রিষ্টাব্দের ২৭ জুলাই আইয়ুব খান মিওয়ান্দের যুদ্ধে জর্জ বুরোসের ব্রিটিশ বাহিনীকে পরাজিত করেছিলেন। দ্বিতীয় ইঙ্গ-আফগান যুদ্ধে এটি ছিল ইঙ্গ-ভারতীয় বাহিনীর সবচেয়ে বড় পরাজয়। তিনি কান্দাহারে সুসজ্জিত ব্রিটিশ বাহিনীর উপর আক্রমণের জন্য অগ্রসর হয়েছিলেন। তবে এতে তিনি ব্যর্থ হন। ১ সেপ্টেম্বর কান্দাহারের যুদ্ধে জেনারেল ফ্রেডেরিক রবার্টসের বাহিনীর কাছে তিনি পরাজিত হন। এরপর দ্বিতীয় ইঙ্গ-আফগান যুদ্ধ সমাপ্ত হয়।
এক বছর পর আবদুর রহমান খানের কাছ থেকে আইয়ুব খান কান্দাহার পুনরায় অধিকারের চেষ্টা করেন, কিন্তু তিনি ব্যর্থ হন।
আইয়ুব খান পারস্যে পালিয়ে গিয়েছিলেন। ১৮৮৮ খ্রিষ্টাব্দে পারস্যে ব্রিটিশ রাষ্ট্রদূতের সাথে আলোচনার পর তিনি ব্রিটিশ রাজের পেনশন প্রাপ্ত হন। তিনি ভারতে আসার পর রাজনৈতিক কর্মকর্তা উইলিয়াম ইভান্স-গর্ড‌ন তার দায়িত্ব নেন। উইলিয়াম করাচি থেকে রাওয়ালপিন্ডি পর্যন্ত তার সাথে ছিলেন।
১৯১৪ খ্রিষ্টাব্দে মুহাম্মদ আইয়ুব খান মারা যান। মৃত্যুর আগপর্যন্ত তিনি ভারতে বসবাস করেছেন। বর্তমানে আফগানিস্তানে তাকে "আফগানিস্তানের জাতীয় বীর" হিসেবে স্মরণ করা হয়। পেশাওয়ারে দুররানি কবরস্থানে শাইখ হাবিবের মাজারের পাশে তাকে দাফন করা হয়েছে।
মুহাম্মদ ইয়াকুব খান

মুহাম্মদ ইয়াকুব খান (১৮৪৯ – ১৫ নভেম্বর ১৯২৩) ছিলেন আফগানিস্তানের আমির। ১৮৭৯ খ্রিষ্টাব্দের ২১ ফেব্রুয়ারি থেকে ১২ অক্টোবর পর্যন্ত তিনি আমিরের পদে ছিলেন। তিনি তার পূর্ববর্তী শাসক শের আলি খানের পুত্র।
মুহাম্মদ ইয়াকুব খান হেরাত প্রদেশের গভর্নর ছিলেন। ১৮৭০ খ্রিষ্টাব্দে তিনি তার পিতার বিরুদ্ধে বিদ্রোহ করার সিদ্ধান্ত নিয়েছিলেন। পরে ১৮৭৪ খ্রিষ্টাব্দে তিনি বন্দী হন।
১৮৭৮ খ্রিষ্টাব্দে দ্বিতীয় ইঙ্গ-আফগান যুদ্ধ শুরু হয়। শের আলি খান পরে রাজধানী থেকে পালিয়ে যান। পরের বছর ফেব্রুয়ারি মাসে দেশের উত্তরে তিনি মৃত্যুবরণ করেন। তার উত্তরসুরি ইয়াকুব খান ১৮৭৯ খ্রিষ্টাব্দের মে মাসে ব্রিটেনের সাথে গান্দমাকের সন্ধি স্বাক্ষর করেন। এর ফলে আফগানিস্তানের বৈদেশিক সম্পর্কের নিয়ন্ত্রণ ব্রিটেনের হাতে যায়। একই বছরের অক্টোবরে মুহাম্মদ আইয়ুব খান এই সন্ধির বিরুদ্ধে অবস্থান নেন। ফলশ্রুতিতে ইয়াকুব খান পদত্যাগ করেন। এরপর আইয়ুব খান আমির হন।
দ্বিতীয় ইঙ্গ-আফগান যুদ্ধের সময় ব্রিটিশরা আমির শের আলি খানের বাহিনীকে পরাজিত করেন। নতুন আমির ইয়াকুব খানকে ব্রিটিশদের শর্ত প্রদান করা হয়। এই আলোচনায় পিয়েরে লুই নেপোলিয়ন কাভাগনারি অন্যতম প্রধান ব্যক্তি ছিলেন। তিনি ইস্ট ইন্ডিয়া আর্মির ১ম বেঙ্গল ফুসিলিয়ার্স‌ে দায়িত্বপালন করেছেন। পরে তাকে রাজনৈতিক দপ্তরে বদলি করা হয়। তিনি পেশওয়ারের ডেপুটি কমিশনার হয়েছিলেন। ১৮৭৮ খ্রিষ্টাব্দে ভাইসরয় লর্ড লিটন তাকে কাবুলে দায়িত্ব দিয়ে পাঠিয়েছিলেন। তবে আফগানরা তাকে প্রত্যাখ্যান করেছিল। দ্বিতীয় আফগান যুদ্ধ শুরু হওয়ার কারণসমূহের মধ্যে এই ঘটনা অন্যতম।
১৮৭৯ খ্রিষ্টাব্দের মে মাসে ইয়াকুব খান গান্দমাক আসেন। এখানে কাভাগনারির সাথে তার আলোচনা হয়। আলোচনার ফলশ্রুতিতে গান্দমাকের সন্ধি স্বাক্ষরিত হয়। ইয়াকুব খান ব্রিটিশদের নিকট অঞ্চল সমর্পণ করেন এবং কাবুলে ব্রিটিশ দূতের অবস্থান মেনে নেন। জুলাই মাসে কাভাগনারি কাবুলে ব্রিটিশ রেসিডেন্টের পদ গ্রহণ করেন। তিনি বেপরোয়া ও অহংকারী হিসেবে পরিচিতি পান। তার এরূপ আচরণ অনেক ইংরেজের কাছেও অগ্রহণযোগ্য বিবেচিত হত। কাবুলের পরিস্থিতি অশান্ত হয়ে পড়ার পর আমিরের কাছে বেতন না পাওয়া কিছু সৈনিক সেপ্টেম্বরে বিদ্রোহ করে ও রেসিডেন্সি আক্রমণ করে কাভাগনারিকে হত্যা করে। এরপর ব্রিটিশরা কাবুল দখল করার জন্য অগ্রসর হয় এবং আফগানদের বিরুদ্ধে আক্রমণ শুরু করে। ইয়াকুব খান ক্ষমতা ত্যাগ করে ব্রিটিশ শিবিরে আশ্রয় নেন। ডিসেম্বরে তাকে ভারতে পাঠানো হয়।
মুহাম্মদ ইয়াকুব খান ১৯২৩ খ্রিষ্টাব্দের ১৫ নভেম্বর মৃত্যুবরণ করেন।
স্টুয়ার্ট মিলনার-ব্যারি

স্যার (ফিলিপ) স্টুয়ার্ট মিলনার-বেরি KCVO, CB, OBE (২০ সেপ্টেম্বর ১৯০৬ – ২৫ মার্চ ১৯৯৫) ছিলেন একজন ব্রিটিশ দাবা খেলোয়াড়, দাবা লেখক, দ্বিতীয় বিশ্বযুদ্ধের  কোডব্রেকার এবং সরকারি কর্মচারী . দ্বিতীয় বিশ্বযুদ্ধের আগে ও পরে তিনি দাবাতে ইংল্যান্ডের প্রতিনিধিত্ব করতেন। তিনি দ্বিতীয় বিশ্বযুদ্ধের সময় ব্লেচি_পার্কে কাজ করেছেন এবং "হাট-৬" এর প্রধান ছিলেন। হাট-৬ হল একটি শাখা যা জার্মান  ইনিগ্মা_মেশিনে এনক্রিপ্ট করা বার্তা পাঠোদ্ধার করত। তখনকার প্রধানমন্ত্রী উইন্সটন চার্চিলের সাথে সরাসরি যোগাযোগ রক্ষা করা ব্লিচির প্রধান চার জন কোডব্রেকারের মধ্যে তিনি একজন। যুদ্ধ শেষে কোষাগার শাখায় যোগ দেন এবং পরে ব্রিটিশ ব্রিটিস সম্মান পদ্ধতির প্রশাসক হোন। দাবার আন্তর্জাতিক টুর্নামেন্টে তিনি ইংল্যান্ডের প্রতিনিধিত্ব করেন।
লন্ডনের হেন্ডন-এ জন্ম নেয়া ফিলিপ স্টুয়ার্ট ছিলেন সকুলশিক্ষক এডওয়ার্ড লিওপার্ড মিলনার-বেরি ও তার স্ত্রী এডিথ মেরির ছষ্ঠ সন্তান। একজন মেধাবী দাবাড়ু হিসেবে তিনি ১৯২৩ সালে প্রথম ব্রিটিশ বালক চ্যাম্পিয়নশিপ জেতেন। শতলম_কলেজের ছাত্র স্টুয়ার্ট ট্রিনিটি কলেজ,ক্যাম্ব্রিজে শিক্ষাবৃত্তি পান, যেখানে তিনি সনাতন ও নৈতিক বিজ্ঞানের প্রথম অর্জন করেন। দাবায় তিনি ক্যামব্রিজের প্রতিনিধিত্ব করেন। ক্যামব্রিজে তিনি আরেকজন দাবাড়ুর সাথে বন্ধুত্ব করেন যার নাম C.H.O'D. (হুগো) অ্যালেক্সান্ডার, এবং দাবার কিছু ধাধা তৈরী করেন।  ১৯২৯ থেকে ১৯৩৮ সাল পর্যন্ত তিনি ছিলেন শহরের স্টকব্রোকার, যদিও তিনি এ কাজ নিয়ে খুশি ছিলেন না। ১৯৩৮ থেকে তিনি "দ্য টাইমস-এর দাবার সংবাদদাতা হিসেবে কাজ করেন।  "
আন্তর্জাতিক দাবায় তার ডেব্যু হয় ১৯৩২ লন্ডন টুর্নামেন্টে, যাতে চ্যাম্পিয়ন হন বিশ্বচ্যাম্পিয়ন আলেক্সান্দার আলেখিন। পরবর্তী চার বছরে তার সেরা সাফল্য ছিল দাবা  চেসমেন্ট্রিকের রেটিং-এ ২৫৩৮ থেকে ২৫৬৫। এটা আন্তরজাতিক_মাস্টার মানের হলেও, তিনি কখনই এই খেতাব পান নি।১৯৪১এর জুন থেকে আগস্টের মধ্যেই তিনি চেসমেট্রিক অনুসারে সেরা ৬৫ স্থানে উন্নীত হন।
ইংল্যান্ডের হয়ে ১৯৩৭ এবং ১৯৩৯ সালে দাবা অলিম্পিয়াডে অংশ নেন। পরেরবার বুয়েন্স এইরেস,আর্জেন্টিনায় অনুষ্ঠিত দাবা অলিম্পিয়াড বর্জন করেন১৯৩৯ সালের সেপ্টেম্বরে জার্মানির বিপক্ষে ব্রিটিশদের যুদ্ধ ঘোষণা করায়। এসময় তার দলের সদস্যরা ছিলেন হুগো অ্যালেক্সান্ডার এবং হ্যারি গোলম্বেক এবং ব্রিটেনে ফিরে আসেন। তার অলিম্পিয়াডের পুরো ফলাফল পরে তালিকায় দেয়া হবে। 
ফিরে এসেই তিনজনে যোগদেন ব্লেচি পার্কের সরকারি কোড ও সাইফার স্কুলে (GC&CS). গণিতবিদ গর্ডন_ওয়েলম্যান তাকে নেন। এরপর মিলনার-বেরি নিয়ে নেন হুগো অ্যালেক্সান্ডারকে  ১৯৪০ এর শুরুর দিকে গর্ডন ওয়েলম্যানের হাট-৬ এ যোগ দেন, যেখানে তার কাজ ছিল জার্মান আর্মি ও বিমানবাহিনীর ব্যবহার করা এনিগমা সাইফার ম্যাশিনের সমাধান করা। 
মিলনার-বেরি কোষাগারের যুক্ত হন ১৯৪৫ সালে প্রিন্সিপাল মানে। ১৯৪৭ সালে থেলমা টেনাট ওয়েলসকে বিয়ে করেন, যার সাথে তার এক ছেলে ও দুই মেয়ে আছে। একই বছরে সহযোগি সচিব হিসেবে পদোন্নতি লাভ করেন এবং ১৯৫৪ সালে নিম্ন সচিব হন। স্বাস্থ_মন্ত্রণালয়ের সাথে ছিলেন ১৯৫৮ হতে ১৯৬০। এবং কোষাগারে ছিলেন ১৯৬৬ পর্যন্ত।সরকারী চাকরি থেকে অবসরের বয়স ৬০ বছর হলেও অবসর নেন ১৯৭৭ সালে। . দ্বিতীয় বিশ্বযুদ্ধের কাজের জন্য তিনি ১৯৪৬ সালে OBE , ১৯৬২ সালে CB এবং ১৯৭৫ সালে KCVO নিযুক্ত হন।
১৯৮৫ সালে মিলনার-বেরি ভীষণভাবে গর্ডন ওয়েলম্যানের সুনামকে প্রতিরোধ করেন, যিনি হাট-৬ এর যুদ্ধকালীন কাজের বিস্তারিত ফাঁস করার অভিযোগে অভিযুক্ত ছিলেন ১৯৯২ সালে প্রধানমন্ত্রীর কাছে দরখাস্ত করেন ব্লেচি পার্ক সংরক্ষণের জন্য, যা ধ্বংসের হুমকির মুখে ছিল।
লন্ডনের লুইসাম হসপিটালে তিনি মারা যান।
জ্বীনের মসজিদ

জ্বীনের মসজিদ বাংলাদেশের লক্ষ্মীপুরের রায়পুরে অবস্থিত একটি প্রাচীন মসজিদ; যা আনুমানিক ১৮'দশ শতকের শেষার্ধে নির্মিত হয়েছে। মসজিদটি এলাকায় ‘মৌলভী আবদুল্লাহ সাহেবের মসজিদ’ বলে পরিচিতি হলেও এর সামনে সিঁড়ির কাছে লাগানো শিলালিপিতে একে ‘মসজিদ-ই-জামে আবদুল্লাহ’ বলা হয়েছে।
ঐতিহাসিক এই মসজিদটি লক্ষীপুর জেলার রায়পুর পৌর শহর থেকে ৮/৯ শ’ গজ পূর্বে পীর ফয়েজ উল্লাহ সড়কের দক্ষিণ দিকে অবস্থিত।
দিল্লীর শাহী জামে মসজিদের নকশায় নির্মিত এই মসজিদটি ১১০ ফুট দৈর্ঘ্য ও ৭০ ফুট প্রস্থ বিশিষ্ট এবং মাটি থেকে ১০ ফুট উঁচুতে অবস্থিত। এর ভিটির উচ্চতা ১৫ ফুট যা ১৩ ধাপ সিঁড়িযুক্ত। এর দেয়ালের প্রস্থ ৮ ফুট। মসজিদের সম্মুখের মিনারটি ২৫ ফুট উচ্চতার তিন গম্বুজ বিশিষ্ট। সু-উচ্চ প্রাচীর বিশিষ্ট এই মসজিদটির নিচে দক্ষিণাংশে একটি বিরাট প্রকোষ্ট রয়েছে; যেটি সব-সময় কালো পানিতে পূর্ণ থাকে। মসজিদটির তলদেশে ২০ ফুট নিচে রয়েছে ৩ কামরা বিশিষ্ট একটি গোপন ইবাদতখানা, যেখানে বসে ধ্যানে মগ্ন থাকতেন এর প্রতিষ্ঠাতা মাওলানা আবদুল্লাহ। মসজিদটির সামনে একটি ও পার্শ্বে আরেকটি দিঘী রয়েছে।
এম এ মোত্তালিব টেকনিক্যাল এন্ড বিজনেস ম্যানেজমেন্ট কলেজ

এম এ মোত্তালিব টেকনিক্যাল এন্ড বিজনেস ম্যানেজমেন্ট কলেজ () মহিমাগঞ্জ ইউনিয়ন এ অবস্থিত একটি শিক্ষাপ্রতিষ্ঠান।
এম এ মোত্তালিব টেকনিকেল এন্ড বিজনেস ম্যানেজমেন্ট কলেজ ২০০৪ সালে প্রতিষ্ঠা লাভ করে ।
অনন্ত কন্দলী

অনন্ত কন্দলী ষোড়শ শতকের একজন অসমীয়া বৈষ্ণব কবি। তিনি শ্রীমন্ত শঙ্করদেব-এর শিষ্য ছিলেন। অনন্ত কন্দলী ভাগবত-এর ষষ্ঠ স্কন্ধ এবং দশম স্কন্ধর অনুবাদ প্ৰসঙ্গে নিজের আত্মপরিচয় দেন। সেই বিবরণ অনুযায়ী তার জন্মস্থান হাজো অঞ্চলে। সাহিত্যিক নাম রত্ন পাঠক৷ জন্মসূত্ৰে ব্ৰাহ্মণ অনন্ত কন্দলীর প্ৰকৃত নাম ছিল হরিচরণ। পরে তৰ্ক শাস্ত্রের উপর ভিত্তি করে ব্যুত্পত্তিগতভাবে 'অনন্ত কন্দলী' নাম লাভ করেন। পরে আবার চন্দ্ৰভারতী, ভাগবতাচাৰ্য, ভাগবত ভট্টাচাৰ্য আদি বিভূষণে ভূষিত হন। অনন্ত কন্দলী খ্ৰীষ্টীয় ষোড়শ শতাব্দীর তৃতীয় এবং চতুৰ্থ দশকের ভিতর অৰ্থাৎ ১৫২০-১৫৩০ খ্ৰীষ্টাব্দের ভিতর সম্ভবতঃ জন্ম গ্ৰহণ করে ষোড়শ শতাব্দীর শেষ পর্যন্ত জীবিত ছিলেন।
কন্দলী দশম স্কন্ধরে তার আত্মপরিচয় এভাবে বর্ণনা করেন -
রতন পাঠক নামে পণ্ডিত পরম৷
ভাগবত শাস্ত্ৰে যার আছিল বিক্ৰম৷৷
শ্ৰীহরিচরণ নামে তাহান সন্ততি৷
ব্যাকরণ পঢ়ি নাম শ্ৰীচন্দ্ৰভারতী৷৷
তৰ্কত লভিলা নাম অনন্ত কন্দলী৷
ভাগবতে আচাৰ্য পদবী ভৈলা আৰ্যজন৷৷
ভাগবত ভট্টাচাৰ্য বোলে আৰ্যজনে৷
তেহো বিরচিলা পদ কৃষ্ণ'র চরণে৷৷
অনন্ত কন্দলী মহিলা এবং শূদ্ৰকে ধরে সমাজের সবার ভিতর ধৰ্মবিশ্বাস জাগে বলে শাস্ত্ৰ রচনা করেছিলেন। গুরু শ্রীমন্ত শঙ্করদেব-এর অণুরোধে তিনি ভাগবত-পুরাণ এর দশম খণ্ড অনুবাদ করেছিলেন। এই রচনায় শঙ্করদেবের প্ৰভাব দেখতে পাওয়া যায়। তিনি মাধব কন্দলী-এর মূল পুথিগ্রন্থের সহায়ক রামায়ণ-এর পাঁচটা খণ্ড লিখেছিলেন। সেইগুলোকে মাধব কন্দলীর রামায়ণ-এর বৈষ্ণব সংস্করণ বলে অভিহিত করা হয়। তিনি ভাগবত এর পঞ্চম এবং ষষ্ঠ খণ্ড অনুবাদ করেছিলেন বলা হয়।
অনন্ত কন্দলীর সমস্ত কাব্য হল-
কাব্য:
ধর্মতত্ত্ব সম্পর্কিত:
ভাগবত-পুরাণের অনুবাদ:
রামায়ণের অনুবাদ:
স্মৃতি-শাস্ত্র সম্পাদনা:
হ্যারি পটার অ্যান্ড দ্য গবলেট অব ফায়ার (চলচ্চিত্র)

হ্যারি পটার অ্যান্ড দ্য গবলেট অব ফায়ার জে. কে. রাউলিং রচিত একই নামের উপন্যাস অবলম্বনে ২০০৫ সালে নির্মিত একটি ফ্যান্টাসি-অ্যাডভেঞ্চার চলচ্চিত্র। এটি হ্যারি পটার চলচ্চিত্র সিরিজের চতুর্থ চলচ্চিত্র। এটি পরিচালনা করেন মাইক নিউয়েল। এর চিত্রনাট্য রচনা করেন স্টিভ ক্লোভস এবং প্রযোজনা করেন ডেভিড হেয়ম্যান। এটি হ্যারি পটারের হগওয়ার্টসে চতুর্থ বছরের কাহিনী নিয়ে আবর্তিত যখন গবলেট অব ফায়ার হ্যারি পটারকে দ্য ট্রাইউইজার্ড টুর্নামেন্টে অংশগ্রহণের জন্য নির্বাচিত করে।
চলচ্চিত্রটিতে হ্যারি পটার চরিত্রে অভিনয় করেন ড্যানিয়েল র‌্যাডক্লিফ এবং হ্যারির বন্ধু রন ও হারমায়োনি চরিত্রে অভিনয় করেন রুপার্ট গ্রিন্ট এবং এমা ওয়াটসন। এর পূর্ববর্তী চলচ্চিত্র হলো হ্যারি পটার অ্যান্ড দ্য প্রিজনার অব আজকাবান এবং পরবর্তি চলচ্চিত্র হলো হ্যারি পটার অ্যান্ড দি অর্ডার অব দ্য ফিনিক্স।
চলচ্চিত্রটির চলচ্চিত্রায়ণ শুরু হয় ২০০৪ সালের প্রথমদিকে। ১৮ নভেম্বর, ২০০৫ সালে চলচ্চিত্রটি মুক্তি পায়। এটি উল্লেখযোগ্য বাণিজ্যিক সাফল্য অর্জনে সক্ষম হয়। বিশ্বজুড়ে চলচ্চিত্রটি প্রায় ৯০০ মিলিয়ন মার্কিন ডলার আয় করে।
চলচ্চিত্রটির চরিত্রগুলোর পূর্ণবিকাশ এবং সূক্ষ্মতা, কাহিনী এবং অভিনয়ের জন্য সমালোচকদের দ্বারা প্রশংসিত হয়। এটি একাডেমি পুরস্কারে সেরা শিল্প নির্দেশনার জন্য মনোনয়ন পায়।
মূল নিবন্ধঃ" "হ্যারি পটার চলচ্চিত্র সিরিজের কুশীলবদের তালিকা
উজির আকবর খাঁ

উজির আকবর খাঁ (১৮১৬–১৮৪৫; ), জন্মনাম মুহম্মদ আকবর খাঁ () (আমির আকবর খাঁ নামেও পরিচিত) () ছিলেন আফগান রাজপুত্র, সেনাপতি ও আমির। ১৮৪২ খ্রিষ্টাব্দে তিনি আমির হন। এরপর মৃত্যুর আগপর্যন্ত তিন বছর তিনি আমির ছিলেন। ১৮৩৭ খ্রিষ্টাব্দে জামরুদের যুদ্ধে আফগানিস্তানের দ্বিতীয় রাজধানী পেশাওয়ার পুনরুদ্ধার প্রচেষ্টার সময় তার খ্যাতি বৃদ্ধি পায়।
উজির আকবর খাঁ প্রথম ইঙ্গ-আফগান যুদ্ধে সামরিকভাবে সক্রিয় ছিলেন। এই যুদ্ধ ১৮৩৯ থেকে ১৮৪২ খ্রিষ্টাব্দ পর্যন্ত চলেছিল। ১৮৪১ থেকে ১৮৪২ খ্রিষ্টাব্দে কাবুলে জাতীয় বাহিনীর নেতৃত্ব ও এলফিনস্টনের বাহিনীর উপর আক্রমণে নেতৃত্ব দানের জন্য তিনি পরিচিত। ১৮৪২ খ্রিষ্টাব্দের মে মাসে তিনি আফগানিস্তানের আমির হন।
আকবর খান ১৮১৬ খ্রিষ্টাব্দে জন্মগ্রহণ করেন। তার পিতা ছিলেন আমির দোস্ত মুহম্মদ খাঁ ও মা ছিলেন মিরমেন খাদিজা পুপালজাই। দোস্ত মুহাম্মদ খাঁর ২ স্ত্রী, ৮ পুত্র (উজির আকবর খানসহ) এবং ২ কন্যা ছিল।
১৮৩৬ খ্রিষ্টাব্দে দোস্ত মুহম্মদ খাঁর বাহিনী তার পুত্র উজির আকবর খাঁর অধীনে জামরুদের যুদ্ধে শিখদের বিরুদ্ধে লড়াই করে। এই স্থান বর্তমান পেশাওয়ারের ১৫ কিমি পশ্চিমে অবস্থিত। তবে দোস্ত মুহম্মদ খাঁ পেশাওয়ার দখল করেননি। এর বদলে তিনি শিখদের বিরুদ্ধে সহায়তা করার জন্য গভর্নর জেনারেল ব্যারন অকল্যান্ডকে চিঠি লেখেন। এর ফলে আফগানিস্তানে ব্রিটিশ হস্তক্ষেপের পথ অনেকাংশে খুলে যায়।
আকবর খাঁ কাবুলের ব্রিটিশ মিশনের বিরুদ্ধে একটি বিদ্রোহে নেতৃত্ব দিয়েছিলেন। এতে উইলিয়াম হে ম্যাকনাগটেন, আলেক্সান্ডার বার্ন‌স এবং ঘাটিতে ৪,৫০০ লোক ছিল। ১৮৪১ খ্রিষ্টাব্দের নভেম্বরে আকবর খান মেজর জেনারেল উইলিয়াম এলফিনস্টনের উপর অবরোধ আরোপ করেন।
এলফিনস্টন তার বাহিনী নিয়ে পেশাওয়ারে চলে যাওয়ার সুযোগ পান। ১৮৪২ খ্রিষ্টাব্দের জানুয়ারিতে যাত্রাপথে তাদের উপর আক্রমণ করে নিশ্চিহ্ন করে দেয়া হয়। ইতিহাসবিদদের মতে আকবর খান পুরো বাহিনীকে নিশ্চিহ্ন করে দিতে চাননি। রাজনৈতিকভাবে কৌশলী হওয়ার কারণে তিনি ব্রিটিশদের চলে যেতে দিয়ে নিজ নিয়ন্ত্রণ সুসংহত করার সময় পাওয়া যাবে এমনটা বুঝতে পেরেছিলেন। অন্যদিকে ১৬,৫০০ লোকের হত্যার ঘটনা ব্রিটিশরা মেনে নিত না এবং এর ফলশ্রুতিতে প্রতিশোধ নেয়ার জন্য আরেকটি বাহিনী প্রেরণের আশঙ্কা ছিল। পরের বছর ঠিক এই ঘটনা ঘটে।
১৮৪২ খ্রিষ্টাব্দের মে মাসে আকবর খাঁ কাবুলের বালা হিসার দুর্গ দখল করেন। এবং আফগানিস্তানের আমির হন। ১৮৪৫ খ্রিষ্টাব্দে মৃত্যুর আগপর্যন্ত তিন আমির ছিলেন।
জর্জ ম্যাকডোনাল্ড ফ্রেসারের উপন্যাস ফ্ল্যাশম্যানে আকবর খান একটি গুরুত্বপূর্ণ চরিত্র। এছাড়া তার নামে আফগানিস্তানে উজির আকবর খাঁ প্রাদেশিক গ্রেড নামে প্রতিবছর একটি স্থানীয় ক্রিকেট টুনামের্ন্টের আয়োজন করা হয়। এতে প্রতিটি প্রদেশ থেকে একটি করে দল অংশ নেয়।
নিউ জার্সি রুট ১৫৫

রুট ১৫৫ ছিল নিউ জার্সির বুর্লিংটন কাউন্টির পালমিরা এলাকার একটি ছোট রাজ্য মহাসড়ক। রাস্তাটি টেকনি-পালমিরা ব্রিজ ফেরিঘাট থেকে শুরু করে ইউএস রুট ১৩০ পর্যন্ত বিস্তৃত। টেকনি-পালমিরা ব্রিজ হবার পূর্ব পর্যন্ত এটি এনজে ৭৩ এর অংশ ছিল। ১৯২৭ সালের নামকরণে রুট এস৪১এন নামে রাস্তাটি তৈরী করা হয়। পরবর্তিতে বুর্লিংটন কাউন্টির কাউন্টি রুট ৬০৭ নামে পুনরায় নামকরণ করা হয়।
নিউ জার্সি রুট ১৫৫ টেকনি-পালমিরা ব্রিজের একটু উত্তরদিকে পালমিরা ফেরিঘাট থেকে শুরু হয়। রাস্তাটি পূর্বদিকে চিনামিন্সন অ্যাভিনিউয়ের দিকে বিস্তৃত যাত্রাপথে পালমিরা শহরতলী এবং কিছু স্থানীয় রাস্তা অতিক্রম করে। কিছু পথ এনজে ৭৩ এর সাথে সমান্তরালে চলে, পালমিরায় ব্রড স্ট্রিট (কাউন্টি রুট ৫৪৩) অতিক্রম করে। রাস্তাটি পালমিরা শহরতলীতে পূর্ব দক্ষিণ-পূর্ব দিকে চিনামিন্সন অ্যাভিনিউ বরাবর অগ্রসর হয়। শহরতলী ছেড়ে এনজে ১৫৫ চিনামিন্সন পৌরসভার দিকে চলে যায়, এবং ইউএস রুট ১৩০(চিনামিন্সনের চারলেন বিশিষ্ট একমাত্র মহাসড়ক) এ গিয়ে মিলিত হয়।
আসলে পালমিরা এলাকার চিনামিন্সন অ্যাভিনিউ নিউ জার্সি স্টেট হাইওয়ে রুট ২ এর অংশ ছিল, যা কিনা ১৯২২ সালে নামকরণ করা হয়, এবং আসল নিউ জার্সি মহাসড়ক ব্যবস্থার অংশ। পাঁচ বছর পর, মহাসড়ক ব্যবস্থা নতুন করে ডিজাইনের সময় এবং ১৯৪১ সালে স্টেট হাইওয়ে রুট এস-৪১, যা কিনা বর্তমানে নিউ জার্সি রুট ৭৩। পূর্ব পর্যন্ত রাস্তাটির নাম অবিকৃত অবস্থায় ছিল।আত:পর পুন:নামকরণের ফলে এটি এনজে ১৫৫ নাম ধারণ করে। এনজে ১৫৫ এর বাকি অংশকে বুর্লিংটন কাউন্টির দিকে ঘুরিয়ে দেয়া হয়, যা কাউন্টি রুট ৬০৭ এ যুক্ত হয়।
পুরো রাস্তাটি ছিল বুর্লিংটন কাউন্টিতে।
কমলাকান্ত ভট্টাচার্য্য

কমলাকান্ত ভট্টাচার্য্য () অসম এর একজন প্ৰসিদ্ধ কবি হিসাবে জানা যায়। তিনি ১৯২৯ সালের ৩০ মাৰ্চ যোরহাটএ অনুষ্ঠিত হওয়া অসম সাহিত্য সভার একাদশ অধিবেশনের সভাপতি ছিলেন।।
কমলাকান্ত ভট্টাচাৰ্য্য এর জন্ম হয় শোণিতপুর জিলার অন্তৰ্গত বিশ্বনাথ চারিআলির ওচরর গড়েহাগি গাঁয়ে। কেউকেউ বলে তার জন্ম ১৮৫২ সালে, কারো মতে ১৮৫৩ সালে। তিনি নিজে তার আত্মজীবনীতে লিখেছেন, “ আমার জন্ম তারিখ যেহেতু হারিয়ে গেছে, এই নিমিত্তে আমার বয়স এখন ১৯২৬ ইংরেজি সাল পৰ্যন্ত কি বলব। সম্ভবতঃ ১৮৫৫ কি ৫৬ খৃষ্টাব্দে আমার জন্ম হইছিল।” তার পিতার নাম বাণেশ্বর ভট্টাচাৰ্য্য। বাণেশ্বর ভট্টাচাৰ্য্য পুলিশের দারোগা ছিলেন। তার পূৰ্বপুরুষদের বিষয়ে কমলাকান্ত ভট্টাচাৰ্য্যই লিখেছেন, “বলতে শুনেছেন বারভূঞারা যখন আসাম তখন সেখানে ছয় ঘর ব্ৰাহ্মণ এবং ছয় ঘর কায়স্থের মধ্যে আমার পূৰ্বপুরুষ রবিদেব ও ছিল। তার চার পুত্ৰ হল- চতুর, মিচির, কংসারি এবং সুনন্দ। এরপরে অনেক বছর পার হল। ঠাল-ঠেঙুলি বাড়ির অনেক ঘর ব্ৰাহ্মণ হল। কেউবা নিজ বেদ রেখে যজুৰ্বেদ নিল। গোবিন্দ নামের একজন নবদ্বীপর শান্তিপুর গ্রামে বড় বিদগ্ধ পণ্ডিত হয়ে আসে। সে বাংলাদেশে বহুদিন থাকার কারণে এবং বৈদিক শ্ৰেণীর ব্ৰাহ্মণদেরকে চক্ৰবর্তী উপাধি দেয়া হইছিল; তার নাম গোবিন্দ চক্ৰবর্তী হয়। তিনিই বিশ্বনাথ দেবালয়ের বরঠাকুর হন। অসম রাজা জয়ধ্বজ সিংহর সময়ে আমার ভট্টাচাৰ্য্য পরিবার বিশ্বনাথ এ আসেন ।”
কমলাকান্ত ভট্টাচাৰ্য্য ১৯৩৬ সালের ১৮ ডিসেম্বর গুরহাটীর নিজ বাসভবন ‘পূৰ্ণ কুটির’ এ পরলোকগমন করেন।
কমলাকান্ত ভট্টাচাৰ্য্য ছোট বেলা থেকেই সাহিত্য চৰ্চায় ব্ৰতী হন । ছোট বেলায় তিনি বাংলা ভাষাতে লিখতেন (সেই সময় স্কুলে বাংলা ভাষায় চলছিল)-
“নিরাশয় আশা বাড়ে বিপদে অভয়,
ভারত পারত উঠ এইতো সময় ।”
তার কবিতা গ্রন্থ ‘চিন্তানল’ প্ৰথম ১৮৯০ সালে প্ৰকাশ হয় । এই কবিতা গ্রন্থের শেষ বইটি ১৯২২ সালে প্ৰকাশ হয় । তার অন্য আরেকটি কবিতা গ্রন্থ ‘চিন্তাতরঙ্গ’ এর প্ৰথম খণ্ড ১৯৩৩ সালে প্ৰকাশ হয় । তার প্ৰকাশিত গুরুত্বপূর্ণ প্ৰবন্ধসমূহের মধ্যে আছে – আসামর উন্নতি, রত্নেশ্বর বরুয়া হাকিম, গুতিদিয়েক চিন্তার ঢৌ, ব্ৰহ্মার মুখে তন্ত্ৰর ব্যাখ্যা, তন্ত্ৰর ব্যাখ্যার পরসশিষ্ট, অষ্টবক্ৰর আত্মজীবনী ইত্যাদি । তার গ্ৰন্থ ‘কঃ পন্থা’ ১৯১৯ সালে প্ৰকাশিত হয়।
১৯২৯ সালের ৩০ মাৰ্চ যোরহাট তে অনুষ্ঠিত হওয়া অসম সাহিত্য সভার একাদশ অধিবেশনে কমলাকান্ত ভট্টাচাৰ্য্য সভাপতি ছিলেন। তিনি সভাপতির আসন থেকে বলেছিলেন “কোন জাতি কত উন্নত তার একমাত্ৰ সাক্ষী সেই জাতির সাহিত্য ।”
<poem>
</poem>
সুপারসেল (ভিডিও গেম কোম্পানি)

সুপার সেল একটি ভিডিও গেম নির্মাণকারী প্রতিষ্ঠান যা ২০১০ সালে হেলসিঙ্কি, ফিনল্যান্ডে প্রতিষ্ঠিত হয়। ২০১১ সালে সুপারসেল মোবাইল ডিভাইসের জন্য গেম তৈরি শুরু করে। এই প্রতিষ্ঠানটি থেকে এখন পর্যন্ত পাঁচটি গেম মুক্তি পেয়েছে; “ক্ল্যাশ অব ক্ল্যানস”, “হেই ডে”, “বুম বিচ”, “ক্ল্যাশ রয়্যাল” এবং “ব্রায়োল স্টার্স”।
পঞ্চম ওয়ার্ড ওয়ার্ডরুম

পঞ্চম ওয়ার্ড ওয়ার্ডরুম (ইংরেজীঃ Fifth ward wardroom) হলো একটি ঐতিহাসিক মিটিং হল যা রোড আইল্যান্ড, যুক্তরাষ্ট্রের পাওটাকেট-এর ৪৭ মালবেরি স্ট্রিট-এ অবস্থিত। এটি একটি লাল ইটের তৈরী একতলা ভবন। এই ভবনের ছাদ হেলানো এবং উচ্চতা বেশি নয়।ভবনটি মূলত আয়তাকার। ভবনটীর মূল ব্লকের বাইরে একটি পটমন্ডপ রয়েছে। 'উইলিয়াম আর ওয়াকার & সন' দ্বারা ১৮৮৬ সালে ভবনটি পরিকল্পিত হয়েছে। ভবনটি ভোটকেন্দ্র এবং মিটিং হল হিসেবে ব্যবহৃত হতো। পরবর্তীতে এটি স্কুল এবং পুরাতন কর্মচারী সংগঠন হিসেবে ব্যবহৃত হতো। জাতীয় ঐতিহাসিক স্থানসমূহ নিবন্ধনের মনোনয়নের পর এই ভবনটি ১৯৮৩ সালে ঐতিহাসিক ভবন হিসেবে নিবন্ধিত হয়।
১৮৮৬ সালে ভবনটি উইলিয়াম আর ওয়াকার এন্ড সন দ্বারা পরিকল্পনা করা হয়। এস ম্যসন এবং এইচ এ স্মিথ একতলা ভবনটি লাল ইট দিয়ে কুইন অ্যানে স্টাইলে তৈরী করেন। ভবনটি মূলত আয়তাকার। ভবনটির ছাঁদ নিচু ও কিছুটা হেলানো। লাল ইটের রঙ হামানদিস্তা দ্বারা গাড় লাল রঙের হয়ে আছে এবং গ্রানাইটের তৈর জানালার সিল দ্বারা কন্ট্রাস্টেড হয়ে আছে। ভবনটির মূল ব্লকের বাইরে একটি পটমন্ডল আছে। মূল ব্লকে ৩টি ক্রিসেন্ট আকৃতির জানালা রয়েছে। প্রতিটি জানালা ৩টি ভাগে বিভক্ত। পটোমন্ডলে উপতৃকোণাকৃতির একটি ছোট জানালা রয়েছে। উপগৃহের পেছনে ডবল শাসি'র জানালা রয়েছে। মনোনয়নের সময়, একটি পরিবারের বসবাসযোগ্য করতে পুনঃনির্মাণের সময়, বাড়িটির 'ক্যাডার স্ট্রিটের' পাশে বারান্দা ছিল যা প্লাইউড দ্বারা তৈরী হয়েছিল এবং এতে ক্রিসেন্ট আকৃতির জানালা ছিল। তবে এখনো বাইরের অংশের কাঠের সাজ এখনো আছে।
পঞ্চম ওয়ার্ড ওয়ার্ডরুম ভোটদান কেন্দ্র এবং মিটিং হল হিসেবে ব্যবহার করার জন্য একটি সঙ্কটপূর্ণ অবস্থায় নির্মাণ করা হয়েছিল যখন পাওটাকেট শহর হিসেবে অন্তর্ভুক্ত হয়েছিল, সেনানিবাস এবং স্কুল প্রতিষ্ঠা হবার আগে। এ সময় ভবনটি ন্যাশনাল হিস্ট্রিক রেজিস্টার-এ মনোনীত হয় এবং পরবর্তীতে এটি একটি পরিবারের বাসযোগ্য স্থান হিসেবে পুনঃনির্মাণ করা হয়। ভবনটির পরিবর্তনের পূর্বে এটি ছিল আমেরিকার সৈন্যদের হেনরিয়েটা আই. ড্রুমন্ড পোস্ট নং. ৫০। স্থানীয় মানুষদের থেকে জানা যায় যে ভবনটি পূর্বে প্রাইভেট ভবন হিসেবে ব্যবহৃত হতো।
পঞ্চম ওয়ার্ড ওয়ার্ডরুমটি ঐতিহাসিকভাবে তাপর্যপূর্ণ। কারণ যখন যখন পাওটাকেট শহরে পরিণত হয় এবং সরকারের টাউন-মিটিং বন্ধ করে দেয় তখন ভবনটি তৈরী হয় এবং ভবনটি সেই সময়ের কথা স্মরণ করিয়ে দেয়। এছাড়াও ভবনটি এর স্থাপত্যশিল্পতেও তাৎপর্যপূর্ণ। কেননা এরকম স্থাপত্য খুবই বিরল। এছাড়াও এটি রোড আইসল্যান্ডের টিকে থাকা ৩টি ভবনের মধ্যে একটি। উইলিয়াম আর. ওয়াকার এন্ড সন 'প্রথম ওয়ার্ড ওয়ার্ডরুম' সহ পাওকেটে একই রকমের আরও ২টি ভবন তৈরী করেছিল। এর মধ্যে ১ম এবং ২য় টি টিকে আছে কিন্তু ৩য় টি ধ্বংস হয়ে গেছে। যদিও পাওটাকেটের ২টি ওয়ার্ডরুমই উইলিয়াম আর ওয়াকার এন্ড সন দ্বারা নির্মিত হয়েছিল তবুও এদের মধ্যে মিল ছিল, মিলটি একই ফার্ম প্রতিষ্ঠা করেছে বলে নয় বরং এদের স্টাইলের কারণেই এদের মিল ছিল। উইলিয়াম আর. ওয়াকার এন্ড সনের তৈরী অন্য ওয়ার্ডরুমটি বাংলো স্টাইল-এ নির্মাণ করা হয়েছিল যা রোড আইল্যান্ডের উন্‌সকেটের, ক্যাটো হিল হিস্ট্রিক ডিস্ট্রিক্ট এ অবস্থিত। ১৯৮৩ সালে পঞ্চম ওয়ার্ড ওয়ার্ডরুমটি ন্যাশনাল রেজিস্টার অব হিস্ট্রিক প্লেসেস-এর লিস্টে উঠে এসেছে।
চন্দ্রকুমার আগরওয়ালা

চন্দ্ৰকুমার আগরওয়ালা (১৮৬৭-১৯৩৮) একজন অসমীয়া কবি এবং লেখক। অসমীয়া সাহিত্যে রোমাণ্টিকতাবাদের সূচনা কারী লেখকদের মধ্যে তিনি অন্যতম৷ জোনাকীর প্ৰথম সংখ্যায় প্ৰকাশ পাওয়া 'বনকুবঁরী'ই হল প্ৰথম অসমীয়া রোমান্টিক কবিতা৷ আগরওয়ালাকে "প্ৰতিমার খনিকর" বলেও অভিহিত করা হয়। তিনি জোনাকী আলোচনার প্ৰথম সম্পাদক এবং সাহিত্য সংগঠন অসমীয়া ভাষা উন্নতি সাধিনী সভার প্ৰতিষ্ঠাপক সদস্য ছিলেন। আধুনিক অসমীয়া সাহিত্যে আগবরোয়া বরঙণির মতে আগরওয়ালার সাথে লক্ষ্মীনাথ বেজবরুয়া এবং হেমচন্দ্র গোস্বামীকে এক সাথে "অসমীয়া সাহিত্যের ত্ৰিমূৰ্তি" বলা হয়।বনকুবঁরী, তেজীমলা, মাধুরী, বিণবরাগী, মহাত্মা ইত্যাদি তার অনুপম কবিতা সমূহের অন্যতম কবিতা৷
১৮৬৭ সালের ২৮ নভেম্বর শোণিতপুর জেলার গহপুর এর কলংপুর মৌজার ব্রহ্মজান এ চন্দ্রকুমার আগরওয়ালার জন্ম হয়। তার পিতার নাম হরিবিলাস আগরওয়ালা এবং মাতার নাম মলমা৷ তেজপুর এ শিক্ষাজীবন আরম্ভ করে চন্দ্রকুমার কিছুদিন কলকাতার হিন্দু স্কুলে পড়েছেন। তেজপুর সরকারি উচ্চতর মাধ্যমিক বিদ্যালয় পড়ে এন্ট্ৰান্স পরীক্ষায় উত্তীর্ণ হন, তিনি প্রেসিডেন্সি কলেজ থেকে পড়ালেখা করে এফ এ উত্তীর্ণ হন। তার নামের পিছনে স্নাতক শ্রেণী লিখা যদিও তিনি শিক্ষা সমাপ্ত করেননি।
লক্ষ্মীনাথ বেজবরুয়া এবং হেমচন্দ্র গোস্বামীর সাথে আগরওয়ালা দেব কলকাতা অসমীয়া ভাষা উন্নতি সাধিনী সভা প্রতিষ্ঠা করেন এবং একইসাথে জোনাকী নামের আলোচনী প্রকাশ করেন। জোনাকীর প্রথম দুটা সংখ্যার সম্পাদনাও করেছিলেন আগরওয়ালাদেব। তার নামের সাথে আগরওয়ালা দেব ১৯১৮ সালে ডিবরুগড় পরিষদ "অসমীয়া" নামে একটি পত্রিকা বার্তা প্রকাশ করে। ১৯২৪ সালে গুয়াহাটির খারঘুলিতে "নিউ প্রেস" স্থাপন করে তার রচিত "সাদিনীয়া অসম" নিয়মিত প্রকাশ করা হত। পরে এই পত্রিকায় তিনিদিনীয়া প্রকাশ করা হয়েছিল। 
'প্ৰতিমা" (১৯১৪), "বীণবরাগী" (১৯২৩), "চন্দ্ৰামৃত" (১৯৬৭)৷
জোনাকী৷
এছাড়া ও - "অসমীয়া", "তিনিদিনীয়া অসমীয়া", "সাদিনীয়া অসমীয়া", "বাঁহী" ইত্যাদি পত্রিকা প্রতিষ্ঠা তথা পরিচালনার সাথে ওতপ্রোত ভাবে জড়িত ছিলেন।
১৯৩৮ সালের ২ মাৰ্চ গুয়াহাটীর উজানবজারে নিজ ঘরে চন্দ্ৰকুমার আগরওয়ালার মৃত্যু হয়।
ইসলাম: দ্য আনটোল্ড স্টোরি

ইসলাম: দ্য আনটোল্ড স্টোরি হল ইংরেজ ঔপন্যাসিক ও জনপ্রিয় ইতিহাসবিদ টম হল্যান্ড কর্তৃক লিখিত ও উপস্থাপিত একটি প্রামাণ্য চলচ্চিত্র। প্রামাণ্যচিত্রটিতে ৭ম শতকে আরবে জন্ম নেয়া অন্যতম আব্রাহামিক ধর্ম ইসলামের মূল অনুসন্ধান করা হয়েছে, এতে ইসলামের নিজ চিরাচরিত ঐতিহাসিক বিবরণীর সমালোচনা করে দাবি করা হয়েছে যে, ইসলামী ইতিহাসের পর্যাপ্ত নির্ভরযোগ্য তথ্যপ্রমাণের অভাব রয়েছে। ব্রিটিশ টেলিভিশন প্রতিষ্ঠান চ্যানেল ৪ প্রামাণ্যচিত্রটিতে অর্থায়ন করে এবং ২০১২-এর আগস্টে প্রথম সম্প্রচার করে। তথ্যচিত্রটি হল্যান্ডের "ইন দ্য শ্যাডো অব দ্য সোর্ড: দ্য ব্যাটল ফর গ্লোবাল এম্পায়ার অ্যান্ড দ্য এন্ড অব দ্য এন্সিয়েন্ট ওয়ার্ল্ড" (২০১২) নামক বই প্রকাশের ধারাবাহিকতায় নির্মিত হয়, যাতে প্রামাণ্যচিত্রটির মতই আরব সাম্রাজ্যের উত্থান ও ইসলামের মূল উৎস নিয়ে আলোচনা করা হয়েছে।
ইংলিশ ডিফেন্স লীগ (EDL) প্রামাণ্যচিত্রটির উপর তাদের একজন সদস্য পাইরাসের লেখা একটি অনলাইন পর্যালোচনা প্রকাশ করে। আল্লাহ ও দাঁতবিহীন বৃদ্ধ বেদুঈনদের কাছে প্রার্থনার জন্য হল্যান্ডকে হাস্যকরভাবে শ্রদ্ধাশীল আখ্যা দিয়ে,তারা দাবি করেন যে তাদের মতে চ্যানেল ৪ এক্ষেত্রেই অতিরিক্ত সতর্কতা অবলম্বন করেছে এবং ইসলামী মূল ঘটনাকে প্রকাশ্যে নিন্দা জানানোর ক্ষেত্রে তাদের আরও স্পষ্টভাষী হওয়া উচিত। তারা আরও বলেন যে, এরকম একটি তথ্যচিত্র ১৯৭০ এর দশকেই তৈরি হওয়া দরকার ছিল। তারা আরও দাবি করেন যে, গণমাধ্যম, রাজনীতিবিদ, শিক্ষাবিদগণ বিগত ৫০ বছর ধরে ব্রিটিশ জনগণের কাছ থেকে ইসলামের সত্যকে গোপন রেখেছেন, তারা আরও মনে করেন যে, প্রামাণ্যচিত্রটি আরও আগে তৈরি হলে ইডিএলকে তখন আর ইসলাম-বিরোধী চেতনা প্রচারের জন্য কাজ করতে হতো না।
২০১২র ১১ই সেপ্টেম্বর নিরাপত্তা ভীতি ছড়িয়ে পড়ার পর, চ্যানেল ৪ অপিনিয়ন ফরমারসদের জন্য লন্ডন সদরদপ্তরে পরিকল্পিত একটি প্রদর্শনী বাতিল করে। তারা বলেন যে, এ ঘটনার পরেও তারা এই চলচ্চিত্র নিয়ে অত্যন্ত গর্বিত এবং তারা তাদের ওয়েবসাইট ফোরওডিতে এটি প্রদর্শনের সুযোগ অব্যহত রাখবেন।
বৈশ্বিক ঘটনাপ্রবাহের ধর্মীয় সাক্ষরতাভিত্তিক অন্যতম পরামর্শপ্রতিষ্ঠান, ল্যাপিডো মিডিয়ার প্রতিষ্ঠাতা, জেনি টেইলর তাদের প্রদর্শনী বাতিলের সিদ্ধান্তের সমালোচনা করেন। উক্ত প্রদর্শনীতে আমন্ত্রিত এই অতিথি তথ্যচিত্রটিকে একটি উত্তম ঐতিহাসিক গবেষণা এবং প্রদর্শনী স্থগিতকরণকে গণমাধ্যম প্রভাবিত প্রতিবাদ বিক্ষোভের আতঙ্কিত ফলাফল বলে আখ্যা দেন। তিনি দাবি করেন যে, ঐতিহাসিক ঘটনাকে নিয়ে সমালোচনা করার অধিকার পশ্চিমা বিশ্বের মূল্যবোধের একটি অন্যতম অংশ, এবং ইসলামকেও এই ঐতিহাসিক তদন্ত হতে অব্যহতি দেয়া উচিত নয়।
ব্রিটেনের প্রাক্তন মুসলিমদের পরিষদ প্রদর্শনী বাতিলের প্রতিক্রিয়ায় তীব্র নিন্দা জানিয়ে বলে,ইসলামপন্থীদের এই দাবি মেনে নেয়ার ফলে ইসলাম সম্পর্কিত মুক্ত তদন্ত ও মুক্তমত প্রকাশে তীব্র বিপর্যয়মুখী প্রভাব বয়ে আনবে। তারা এর সমর্থকদেরকে চ্যানেল ৪ ও অফকমের এর নিকট একটি পুনঃপ্রচার লিখিত আবেদন জানানোর সনির্বদ্ধ অণুরোধ জানান।
অংশুমান গায়কওয়াড়

অংশুমান দত্তজিরাও গায়কওয়াড় (; ২৩ সেপ্টেম্বর ১৯৫২ – ৩১ জুলাই ২০২৪) মহারাষ্ট্রের বোম্বেতে (বর্তমানে - মুম্বই) জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলে তিনি মূলতঃ ডানহাতি উদ্বোধনী ব্যাটসম্যান ছিলেন। এছাড়াও, ডানহাতে অফ ব্রেক বোলিংয়ে পারদর্শিতা দেখান ‘গ্রেট ওয়াল’ ডাকনামে পরিচিত অংশুমান গায়কওয়াড়।
ঘরোয়া ক্রিকেটে বরোদার প্রতিনিধিত্ব করেন তিনি। বিশ্ব ক্রিকেট অঙ্গনে আধিপত্যবিস্তারকারী ওয়েস্ট ইন্ডিয়ান পেস বোলারদের বিপক্ষে রুখে দাঁড়াতে তিনি গভীর মনঃসংযোগ সহকারে রক্ষণাত্মক ভূমিকা পালন করতেন। অবসর পরবর্তীকালে ১৯৯০-এর দশকে দুই মেয়াদে ভারত জাতীয় ক্রিকেট দলের কোচের দায়িত্ব পালন করেন।
সাবেক ভারতীয় অধিনায়ক দত্ত গায়কওয়াড়ের সন্তান অংশুমানের ২৭ ডিসেম্বর, ১৯৭৪ তারিখে কলকাতায় ওয়েস্ট ইন্ডিজের বিপক্ষে টেস্ট অভিষেক ঘটে। একই মাঠে ১৯৮৪-এর শেষ দিনে ৩১ ডিসেম্বর তারিখে ইংল্যান্ডের বিপক্ষে তিনি সর্বশেষ টেস্টে অংশ নিয়েছিলেন। সমগ্র খেলোয়াড়ী জীবনে ৪০ টেস্টে ৩০.০৭ গড়ে ২ শতক ও ১০ অর্ধ-শতক সহযোগে ১,৯৮৫ রান করেন। ১৯৭৫-৭৬ মৌসুমে জামাইকায় আধুনিককালের বডিলাইন সিরিজে ওয়েস্ট ইন্ডিজের মাইকেল হোল্ডিংয়ের বলের বিপক্ষে মোকাবেলা করে ৮১ তোলেন। ঐ সময়ে হেলমেটের প্রচলন ছিল না ও বাউন্সারের সীমাবদ্ধতা না থাকায় তার ডান কান ক্ষত-বিক্ষত হয়। এরপর তাকে ৪৮ ঘণ্টা হাসপাতালের নিবীড় পরিচর্যা কেন্দ্রে অবস্থান করতে হয় ও দুইবার সেলাই করতে হয়। অদ্যাবধি তিনি কানের সমস্যায় ভুগছেন।
১৯৮২-৮৩ মৌসুমে জলন্ধরে পাকিস্তানের বিপক্ষে নিজস্ব সর্বোচ্চ ২০১ রান তোলেন। এ ইনিংসে তিনি ৬৭১ মিনিট ব্যয় করেন যা তার অসম্ভব ধৈর্যশীলতা ও গভীর মনোযোগের প্রতিফলন লক্ষ্য করা যায়। এছাড়াও ১৫ ওডিআইয়ে অংশ নিয়েছেন তিনি। ৪ জুন, ১৯৭৫ তারিখে লর্ডসে ইংল্যান্ডের বিপক্ষে ওডিআই অভিষেক ঘটে তার। ১৯৭৫ ও ১৯৭৯ সালের ক্রিকেট বিশ্বকাপে দলের অন্যতম সদস্য ছিলেন তিনি।
ক্রিকেট থেকে অবসর নেয়ার পর গায়কওয়াড় ভাদোদারার জিএসএফসি’র পক্ষে কাজ করেন। এরপর ২০০০ সালের প্রথমদিকে ক্রিকেট জীবন থেকে নিজেকে গুটিয়ে নেন। অক্টোবর, ১৯৯৭ সালে মদন লালের পরিবর্তে ভারত দলে প্রথমবারের মতো কোচ হিসেবে নিযুক্ত হন। ক্রিকেট বিশ্বকাপের পর সেপ্টেম্বর, ১৯৯৯ সালে কপিল দেব তার স্থলাভিষিক্ত হন। পরবর্তীকালে আগস্ট, ২০০০ সাল থেকে অক্টোবর, ২০০০ সাল পর্যন্ত পুনরায় জাতীয় দলের কোচ ছিলেন। এবারও তার স্থলে এ দায়িত্বে আসেন কপিল দেব।
গায়কওয়াড় ক্যান্সারে ভুগছিলেন। তিনি লন্ডনের কিংস কলেজ হাসপাতালে চিকিৎসাধীন ছিলেন। কপিল দেবের আবেদনের পরে বিসিসিআই এবং তার সতীর্থরা মিলে গায়কওয়াড়ের চিকিৎসার জন্য আর্থিক সহায়তা প্রদান করা হয়।
২০২৪ সালের ৩১ জুলাই গায়কওয়াড ভারতের গুজরাতের বড়োদরায় মারা যান।
জোনাকী (ম্যাগাজিন)

জোনাকী অসমীয়া ম্যাগাজিন (আলোচনী) সাহিত্যর পথপ্ৰদৰ্শক। ১৮৮৯ সালের ৯ ফেব্রুয়ারি সর্বপ্ৰথম এই ম্যাগাজিন(আলোচনী) চন্দ্র কুমার আগরওয়ালার সম্পাদনায় কলকতা থেকে প্ৰকাশ করা হয়। 'জোনাকী'র মাধ্যমেই সর্ব-প্ৰথমবারের মতো পশ্চিমীয় সাহিত্যের পাশাপাশি অসমীয়া সাহিত্যের বিভিন্ন দিক উন্মোচিত হয়ে উঠে৷ জোনাকী ছিল ‘অসমীয়া ভাষা উন্নতি সাধনী সভা’ মূখপত্ৰ। এটার দ্বিতীয় সম্পাদক ছিলেন হেমচন্দ্র গোস্বামী। পরে সত্যনাথ বরা এবং কনকলাল বরুয়ার সম্পাদনায় গুয়াহাটিতে জোনাকী প্ৰকাশ হয়। জোনাকীর পাতাতে চন্দ্রকুমার আগরওয়ালার প্ৰথম রোমাণ্টিক কবিতা ‘বন কুঁবরী’, হেমচন্দ্ৰ গোস্বামীর প্ৰথম অসমীয়া সনেট ‘প্ৰিয়তমার চিঠি’ প্ৰকাশ হয়। লক্ষ্মীনাথ বেজবরুয়ার 'লিতিকাই' প্ৰহসন-র মাধ্যমে প্ৰথম সাহিত্য সৃষ্টি করেন এবং ‘কৃপাবর বরুয়ার কাকতর টোপোলা’ শিতান আরম্ভ করেছিল। অসমীয়া ভাষা-সাহিত্যের বিকাশে জোনাকীর অবদান অনস্বীকাৰ্য৷ এই ম্যাগাজিন(আলোচনী) টি ১৮৮৯ সাল থেকে ১৯০৩ সাল পর্যন্ত চলছিল, এই যুগ কে অসমীয়া সাহিত্যের জোনাকী যুগ বলা হয়ে থাকে।
১৮৮৮ সালে অসমীয়া ভাষা উন্নতি সাধিনী সভা গঠন হওয়ার পিছনে তাদের মাসিক অসমীয়া আলোচনীর গুরুত্বপূর্ণ ভূমিকা ছিল। কিন্তু সভার সকল সদস্য ছাত্ৰ হওয়ায় আৰ্থিক সমস্যা দেখা দেয়। তা দেখে ধনী ব্যবসায়ী পরিবারের ছেলে চন্দ্রকুমার আগরওয়ালা টাকাপয়সা দিয়ে সহায়তা করবেন বলে এগিয়ে আসেন এবং ম্যাগাজিন(আলোচনী) টার "জোনাকী" নাম দেয়া হয়। আগরওয়ালা সংগঠনটির সদস্য হওয়ার সময় প্ৰেসিডেন্সী কলেজের এফ. এ. ছাত্ৰ ছিলেন। তাদের ম্যাগাজিন(আলোচনী) র ছাপা এবং সম্পাদনার জন্যে দুটা শৰ্ত দেয়া হয়:
এই দুটা শৰ্ত পূরণ না করলে সদস্যক ১৫ টাকা জরিমানা দিতে হবে। সবাই শৰ্ত দুটা মেনে নেয়া সাপেক্ষে ম্যাগাজিন(আলোচনী) টার প্ৰথম সংখ্যা প্ৰকাশ পায়। প্ৰকাশের প্ৰকৃত তারিখ জানা যায়নি কারণ ম্যাগাজিন(আলোচনী) তে কেবল অসমীয়া মাস 'মাঘ' এবং ১৮৮৯ সন বলে উল্লেখ করা হইছিল। কিন্তু তারিখটা ৯ ফেব্রুয়ারি, ১৮৮৯ সন বলে ভাবা হয়। ম্যাগাজিন(আলোচনী) টি ১৮৯৮ সাল থেকে প্ৰকাশ হতে থাকে। তারপর ১৯০১ সালের পর গুয়াহাটিতে ম্যাগাজিন(আলোচনী) টি প্ৰকাশ পায় এবং ১৯০৩ সাল পর্যন্ত চলতে থাকে। গুয়াহাটি সংস্করণের সম্পাদক ছিলেন সত্যনাথ বরা এবং কনকলাল বরুয়া।
ম্যাগাজিন(আলোচনী) টির একটা বিশেষত্ব ছিল যে এটা কোনো সম্পাদকীয় প্ৰকাশ ছিলনা। তার মধ্যে "আত্মকথা" নামের একটা নিয়মিত কলাম ছিল যা ম্যাগাজিন(আলোচনী) তথা সমাজের দিকে লক্ষ্য ছিল। ম্যাগাজিন(আলোচনী)র প্ৰথম সংখ্যায় সেই শিক্ষা প্ৰকাশ পাওয়ার লক্ষ্য এবং উদ্দেশ্য ছিল
"জোনাকী" ম্যাগাজিন(আলোচনী) অসমীয়া সাহিত্যে রোমাণ্টিকতাবাদের সূচনা করে। চন্দ্ৰকুমার আগরওয়ালার লেখা প্ৰথম অসমীয়া রোমাণ্টিক কবিতা "বন কুঁবরী" এবং হেমচন্দ্ৰ গোস্বামীর প্ৰথম অসমীয়া সনেট "প্ৰিয়তমার চিঠি" জোনাকীতে প্ৰকাশ পাইছিল। হেমচন্দ্ৰ গোস্বামীর "কাকো এবং হিয়া নিবিলাওঁ"র অন্য ধরনের কবিতা ছিল। লক্ষ্মীনাথ বেজবরুয়ার লেখা "কৃপাবর বরুয়ার কাকতর টোপোলা" নামের সচেতনতামূলক রচনাও নিয়মিতভাবে প্ৰকাশ পাচ্ছিল। কমলাকান্ত ভট্টাচাৰ্য্যের "পাহরণি" এবং চন্দ্ৰকুমার আগরওয়ালার "নিয়র" ছিল প্ৰথম সংখ্যায় প্ৰকাশ পাওয়া অন্য দুটা উল্লেখযোগ্য অসমীয়া কবিতা। তাদের সম্মিলিত প্ৰচেষ্টায় অসমীয়া সাহিত্যে "জোনাকী যুগ" বলে একটা নতুন যুগের সৃষ্টি হয়। অরুণোদইর লেখকরা প্ৰধানত গদ্যের আশ্ৰয় নিছিলেন, কিন্তু "জোনাকী"র কবি এবং তাদের সমসাময়িক কবিদের চেষ্টায় অসমীয়া সাহিত্যে কবিতার গুরুত্ব বেড়ে যায়।
ম্যাগাজিন(আলোচনী)টির সাথে জড়িত উল্লেখযোগ্য ব্যক্তিরা হলেন:
১৮৮৯-১৮৯৮ সালের মধ্যে "জোনাকী"র প্ৰকাশ হওয়া সংখ্যা ছিল ৬৯ টি।
জেরিন খান

জেরিন খান (জন্ম ১৪ মে ১৯৮৭) একজন ভারতীয় চলচ্চিত্র অভিনেত্রী ও মডেল; যিনি প্রধানত বলিউড চলচ্চিত্রে কাজ করে থাকেন। এছাড়াও তিনি তামিল এবং পাঞ্জাবি ভাষার চলচ্চিত্রেও কাজ করেছেন।
খান ২০১০ সালের অনিল শার্মার বীর চলচ্চিত্রে সালমান খানের বিপরীতে সহ-অভিনেত্রী হিসেবে বলিউডে আবির্ভূত হন। যার স্বীকৃতিস্বরুপ তিনি "জি সিনে পুরস্কার - শ্রেষ্ঠ নারী অভিষেক" এর জন্য মনোনীত হন। তিনি সালমান খানের রেডি চলচ্চিত্রের একটি আইটেম গান "কারেক্টার ঢিলা"-এ পারফর্ম করে ব্যাপক জনপ্রিয়তা অর্জন করেন; যেটি অবশ্য ২০১১ সালের অন্যতম একটি সর্বাধিক ব্যবসাসফল বলিউড চলচ্চিত্র হিসেবে মর্যাদা লাভ করে। জেরিন প্রাথমিকভাবে সাজিদ খান পরিচালিত হাউসফুল ২ চলচ্চিত্রের মাধ্যমে বলিউডে বাণিজ্যিক সাফল্য অর্জন করেন। পরবর্তী বছরে খান তামিল চলচ্চিত্র "নান রাকাবগা পগরিন" চলচ্চিত্রে অভিনয়ের মাধ্যমে তামিল চলচ্চিত্রে আত্মপ্রকাশ করেন, যেখানে তিনি "মালগোভ" নামের একটি আইটেম গানে কাজ করেন। তিনি ২০১৪ সালের রোমাঞ্চকর গোয়েন্দাভিত্তিক চলচ্চিত্র "জ্যাট জেমস বন্ড"-এ প্রধান চরিত্রে অভিনয় করেন; যেটি বক্স অফিসে ব্যাপকভাবে সাফল্য অর্জন করতে সামর্থ্য হয়।
জেরিন ১৯৮৭ সালের ১৪ মে তারিখে ভারতের মুম্বাই, মহারাষ্ট্রে একটি পাঠান পরিবারে জন্মগ্রহণ করেন। তিনি হিন্দি, উর্দু, ইংরেজি এবং মারাঠি ভাষায় কথা বলতে পারেন। তিনি তার উচ্চ মাধ্যমিক শিক্ষাজীবন "রিজভী কলেজ অব সাইন্স" থেকে সম্পন্ন করেন।
ক্যান্টারবেরির পিটার

ক্যান্টারবেরির পিটার বা পেটরাস (মৃত্যু খ্রিস্টাব্দ ৬০৭ বা ৬১৪ এর পর) সেণ্ট বেনিডিক্টের সম্প্রদায়ভুক্ত একজন সন্ন্যাসী ছিলেন এবং ইংল্যান্ডে গ্রেগরিয়ান মিশনের অগাস্টিনের সহচর ছিলেন। তিনি সেন্ট অগাস্টিন গির্জার প্রথম প্রধান যাজক হিসেবে নিয়োগ পেয়েছিলেন। অগাস্টিন পিটারকে রোমে [পোপ গ্রেগরি ১ কে মিশনের সংবাদ দেয়ার জন্য দূত হিসেবে প্রেরণ করেন। মনে করা হয়ে থাকে পিটারের মৃত্যু ৬০৭ খ্রিষ্টাব্দের দিকে হয়েছে, কিন্তু কিছু প্রমাণ ইঙ্গিত করে যে ৬১৪ খ্রিষ্টাব্দের দিকে তিনি প্যারিসের একটি চার্চ কাউন্সিল এর সময় সেখানে উপস্থিত ছিলেন, তাই সম্ভবত ঐ সময়ের পরই তার মৃত্যু ঘটে।
হাইলাকান্দি

হাইলাকান্দি () ভারতের আসাম রাজ্যের হাইলাকান্দি জেলার একটি শহর।
শহর টির অক্ষাংশ এবং দ্রাঘিমাংশ হল- । সমুদ্রপৃষ্ট থেকে এটার গড় উচ্চতা হচ্ছে- ২১ মিটার (৬৮ ফুট)।
ভারতের ২০০১ সালের আদমশুমারি (লোক গণনা) অনুসারে হাইলাকান্দি শহরের জনসংখ্যা হচ্ছে- ২৯,৬৩৪। এরমধ্যে মহিলা ৫১% এবং পুরুষ ৪৯%।
এখানকার সাক্ষরতার হার ৭৭%। মহিলাদের সাক্ষরতার হার ৮০%, এবং পুরুষদের হার ৭৩%। সারা ভারতের সাক্ষরতার হার যেখানে ৫৯.৫%, সেখানে হাইলাকান্দির সাক্ষরতার হার অনেক।
এই শহরের জনসংখ্যার ১১% হচ্ছে ৬ বছর বা তার কম বয়সী।